title: Norman Frederick Ticehurst

text:
Ticehurst opiskeli Clare Collegessa Cambridgen yliopistossa ja Guy's Hospitalissa, josta hän valmistui 1901. Seuraavana vuonna hän perusti lääkärin praktiikan Hastingsiin. 1904 hän pääsi East Sussex Hospitalin, sittemmin Royal East
Sussex Hospital, lääkärikuntaan, ja työskenteli siellä vuoteen 1938 asti. Ensimmäisessä maailmansodassa hän palveli lääkintäupseerina Normanhurst Military Hospitalissa Battlessa. Toisen maailmansodan aikana hänet kutsuttiin uudelleen töihin sairaalaan, josta hän 1946 jäi lopullisesti eläkkeelle, ja muutti eläkepäiviksi Kentin Smallhytheen.


title: Norman Frederick Ticehurst

text: Työnsä ohessa Ticehurst tutki lintuja. Hänen kirjallinen tuotantonsa käsitti lukuisia tieteellisiä artikkeleita, muun muassa keltavästäräkin luokittelusta. Hän oli British Ornithologists' Unionin jäsen, oli toimittamassa British Birds-lehteä, oli yksi teoksien "Handbook of British Birds" (1938) ja "A Practical Handbook of British Birds" kirjoittajista, ja julkaisi kirjan Kentin linnustosta "History of the Birds of Kent" (1909). Hän oli keskiaikaisten arkeologisten kyhmyjoutsenlöytöjen ja lajin tutkimuksen asiantuntija, ja julkaisi aiheesta kirjan "The Mute Swan in England, its History and the Ancient Customs of Swan-Keeping" (1957). Hänen veljensä Claud Buchanan Ticehurst oli myös arvostettu lintutieteilijä.


title: Norman Frederick Ticehurst

text: Ticehurst oli perheellinen. Hänellä oli kolme lasta, joista poika Richard on lääkäri jo neljännessä polvessa, ja työskentelee myös Royal East Sussex Hospitalissa.


title: Weinstein

text: Weinstein tai Vainštein voi tarkoittaa:


title: Pounamu

text: Pounamu on Uudessa-Seelannissa esiintyvä kova kivilaji. Englannin kielessä sitä kutsutaan joskus nimellä "greenstone" tai Uuden-Seelannin jadeksi, sillä se muistuttaa jadea. Pounamu on maorinkielinen nimitys ja se on korvaamassa käytöstä kahta englanninkielistä nimeä.


title: Pounamu

text: Pounamuta esiintyy vain Uuden-Seelannin Eteläsaarella. Tästä syystä Eteläsaarta onkin nimitetty nimityksillä "Te Wāhi Pounamu" ja "Te Wai Pounamu". Suurimmat esiintymät ovat Taramakau- ja Arahura-jokien ympärillä Westlandissa, Westlandin rannikolla ja Lake Wakatipun alueella Otagossa. Perinteisesti Arahura-joen esiintymä on ollut kaikkein tärkein Poutini Ngāi Tahu -heimolle. Erityisen tärkeä on ollut sen sivujoki Waitaiki. Koko esiintymä alue kuuluu Ngāi Tahu -heimon alueisiin. Maoreille ja erityisesti Ngāi Tahuille pounamu on ollut samassa arvossa kuin kulta eurooppalaisille. Eteläsaaren heimot käyttivät kaikki sitä ja sitä kaupattiin suurissa määrin myös Pohjoissaarelle.


title: Pounamu

text: Pounamu muodostuu nefriitistä ja serpentiniitistä. Ne puolestaan syntyvät maan sisällä noin kymmenen kilometrin syvyydessä. Kuumat nesteet aiheuttavat kemiallisen reaktion maan kuoren sisällä paikoissa, joissa sedimentti- ja vulkaaniset kivilajit kohtaavat. Näissä reaktioissa syntyy pounamua. Eteläsaarten vuoristojen kasvaessa pounamua nousi maan pintaan. Sitä esiintyy ohuina esiintyminä yleensä serpentiniitin yhteydessä. Vesieroosion takia sitä irtoaa kivestä ja joillakin alueilla irtonaisia pounamun paloja voi löytää nopeastikin.


title: Linus Atarah

text: Linus Atarah on ghanalaissyntyinen suomalainen toimittaja.


title: Linus Atarah

text: Atarah voitti 2010 Euroopan komission journalistikilpailun Suomen-osuuden artikkelillaan ”Kahden kerroksen köyhiä”. Hän on opiskellut sosiologiaa ja tiedotusoppia Tampereen yliopistossa, josta hän valmistui 1992. Sen jälkeen hän työskenteli Ghanassa, jossa hän sai 1995 Ghanan journalistiliiton palkinnon vuoden parhaasta lehtikuvasta. Suomen palauttuaan hän työskenteli ensin Reutersille ja on sittemmin ollut freelancetoimittaja ja -valokuvaaja. Hän työskentelee myös kääntäjänä ja luennoijana ja osallistuu Attacin ja Suomi–Ghana-ystävyysseuran toimintaan.


title: Juniperus bermudiana

text: Juniperus bermudiana on Bermudalla kotoperäisenä kasvava puuksi kasvava katajalaji. Se oli lähellä sukupuuttoa, kun 1940-luvulla sen kasvupaikoille levisi Yhdysvalloista hyönteislajeja, jotka tuhosivat puita nopeasti.


title: Juniperus bermudiana

text: Aikoinaan "Juniperus bermudiana" oli Bermudan saarten vallitseva puulaji. Suojaisissa, rehevissä laaksoissa se kasvoi yli 15 m korkeiksi puiksi, joiden halkaisija oli yli 60 cm. Tuulisilla tai niukkaravinteisilla alueilla ja kukkulanrinteillä se jäi huomattavasti pienemmäksi, yleensä pelkäksi pensaaksi.


title: Juniperus bermudiana

text: Metsiä hakattiin säälimättä jo 1600-luvulta alkaen. Puuta käytettiin rakentamiseen, polttopuiksi ja laivanrakennukseen.


title: Kandahar (täsmennyssivu)

text: Kandahar tarkoittaa seuraavia:


title: Anne Constance Jackson

text: Anne Constance Jackson (2. kesäkuuta 1889 – 6. heinäkuuta 1928 Swordale, Skotlanti) oli skottilainen lintutieteilijä.


title: Anne Constance Jackson

text: Anne, tai Annie, Jackson syntyi joko 1988 tai 1989 Skotlannin Ylämailla. Hänen isänsä oli majuri Randle Jackson. Jo nuorena Jackson kiinnostui luonnosta ja etenkin linnuista. Hän opiskeli kolme vuotta eläintiedettä Imperial College Londonissa, yhdessä nuoremman sisarensa Dorothy Jacksonin kanssa, josta tuli sittemmin hyönteistutkija.


title: Anne Constance Jackson

text: Pääasiallisen tutkimustyönsä Jackson teki Skotlannissa. Hän tutki lintujen muuttoa ja oli kirjeenvaihdossa majakanvartijoiden kanssa, jotka toimittivat hänelle majakan valoihin törmänneitä lintuharvinaisuuksia. Hän muun muassa keräsi Britannian ensimmäisen syksyisen taigauunilinnun, ja ensimmäisenä havaitsi punajalkaviklon islantilaisen alalajin ("Tringa totanus robusta") Britanniassa.


title: Anne Constance Jackson

text: Jackson julkaisi artikkeleita kahlaajista ja sorsista, muun muassa brittiläisten sorsien sulkasadosta. Ibiksessä julkaistiin hänen kahlaaja-artikkelinsa "Burhinus" (1924), "Scolopacidae" (1926) ja "Cursoridae" (1927). Hän kirjoitti kahlaajien pukutuntomerkeistä Henry Witherbyn teokseen "A Practical Handbook of British Birds" (1919–1924).


title: Anne Constance Jackson

text: Jackson oli British Ornithologists' Unionin kunniajäsen vuodesta 1915, ja American Ornithologists' Unionin kirjeenvaihtajajäsen vuodesta 1919.


title: Anne Constance Jackson

text: Anne Jackson avioitui eversti ja lintutieteilijä Richard Meinertzhagenin kanssa 3. maaliskuuta 1921, ja otti nimekseen Meinertzhagen. Yhdessä miehensä kanssa hän matkusti Intiassa, Sikkimissä ja Tiibetissä. Hän kuoli heinäkuussa 1928 ilmeisesti vahingonlaukaukseen revolverinluodista ollessaan harjoittelemassa ampumista miehensä kanssa. Miestä epäiltiin taposta, mutta häntä vastaan ei koskaan nostettu syytettä. Anne Jacksonilta jäi kolme lasta: Anne, Daniel ja Randle Richard, joista nuorin oli vasta kolmen kuukauden ikäinen hänen kuollessaan.


title: Elsa G. Allen

text: Elsa Guerdrum Allen (1888 - 1969) oli yhdysvaltalainen lintutieteilijä ja kirjailija.


title: Elsa G. Allen

text: Allen opiskeli Cornellin yliopistossa. Hän väitteli filosofian tohtoriksi vuonna 1929. Allen julkaisi teoksen "History of American Ornithology Before Audubon" (American Philosophical Society, Transactions, vol. 41, 1951) ja laati John Abbotin elämäkerran. Hän oli myös sukututkija, jonka juuret olivat Skandinaviassa.


title: Elsa G. Allen

text: Vuonna 1913 Elsa Guerdrum avioitui lintutieteilijä Arthur A. Allenin kanssa ja heille syntyi viisi lasta. Aviopari piti yhdessä yliopiston kesäisiä lintukursseja, ja he osallistuivat yhdessä moniin kongresseihin ja tekivät myöhemmin kenttätutkimusta ja opintomatkoja.


title: Koripallon miesten SM-sarjakausi 1981–1982

text: Kausi 1981–1982 oli 42. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Turun NMKY. Pantterit voitti hopeaa ja Kotkan Työväen Palloilijat pronssia.


text: Äänekosken Huima putosi suoraan ja sen tilalle nousi Forssan Koripojat.


text: TuNMKY:n joukkue: Pekka Kurvinen, Risto Rousku, Pekka Heino, Kari Sainio, Juha Salonen, Jari Rannikko, Jorma Pilkevaara, Tapio Sten, Petteri Voutilainen, Bernard Harris. Valmentaja Harri Koskinen.


title: Brittiläinen 8. panssaridivisioona

text: 8. panssaridivisioona oli Yhdistyneen kuningaskunnan panssaridivisioona, joka palveli kesäkuussa 1942 Egyptissä. Yhtymä ei toiminut olemassaolonsa aikana koottuna ja se lakkautettiin tammikuussa 1943.


title: Brittiläinen 8. panssaridivisioona

text: Divisioonan esikunta perustettiin 4. marraskuuta 1940 Britteinsaarilla. Siihen liitettiin 7. marraskuuta tukiryhmä ja 22. marraskuuta 23. ja 24. panssariprikaati. Divisioona siirrettiin 7. toukokuuta - 5. heinäkuuta 1942 Egyptiin Pohjois-Afrikkaan, jossa se ei kuitenkaan osallistunut taisteluihin yhtymänä. Divisioonan esikunnan menetettyä kykynsä johtaa yhtymäänsä, se lakkautettiin 1. tammikuuta 1943 Egyptissä.


title: Brittiläinen 8. panssaridivisioona

text: El Alameinin toisen taistelun jälkeen suunniteltiin divisioonan joukkojen keskittämistä takaa-ajoyksiköksi, mutta suunnitelmasta luovuttiin akselivaltojen joukkojen nopean vetäytymisen vuoksi.


title: Brittiläinen 8. panssaridivisioona

text: Divisioonankomentajina olivat:


title: Koripallon miesten SM-sarjakausi 1992–1993

text: Kausi 1992–1993 oli 53. kausi, jolloin pelattiin koripallon miesten Suomen mestaruudesta. SM-Koriksen mestaruuden voitti Kotkan Työväen Palloilijat. Torpan Pojat voitti hopeaa ja HoNsU pronssia. Runkosarjan voitti KTP.


text: Gerald Lee Sr. heitti SM-sarjahistorian ensimmäisenä pelaajana 10 000. runkosarjapisteensä UU-LaNMKY-ottelussa 21. helmikuuta 1993.


title: Palmach

text:
Palmach (, akronyymi Plugot Macḥatz (hepreaksi "פלוגות מחץ"), kirjaimellisesti "isku voima") oli Haganahin eliittitaistelujoukko ja Yishuvin (juutalainen yhteisö) maananalainen armeija
Palestiinan brittiläinen mandaatin aikaan. Palmach perustettiin 15. toukokuuta 1941. Israelin itsenäisyyssodan 1948 myötä se käsitti yli 2 000 miestä ja naista, kolme taisteluprikaatia ja tukijoukkoina ilma-, meri- ja tiedusteluyksiköitä. Israelin armeijan perustamisen johdosta kolme Palmachin prikaatia kiellettiin. Tämä ja poliittiset syyt johtivat useisiin Palmachin vanhempien upseerien eroon 1950.


title: Älykäs sähköverkko

text: Älykäs sähköverkko () on sähkönsiirtojärjestelmä, joka yhdistää sähkövoimatekniikkaa sekä automaatio-, tieto- ja viestintäteknologioiden ratkaisuja. Älykkään sähköverkon avulla sähkön kulutusta pystytään ohjaamaan ja tasaamaan ja se antaa sekä sähköyhtiöille, että kuluttajille entistä tarkempaa tietoa sähkön käytöstä ja mahdollisuuden tehostaa energian käyttöä. Älykkäässä sähkönsiirtojärjestelmässä sähköverkon siirtokapasiteetti on myös mahdollista hyödyntää nykyistä paremmin.


title: Älykäs sähköverkko

text: Älykkäät sähköverkot koostuvat kolmesta osa-alueesta: älykkäistä, etäluettavista sähkömittareista, sähköyhtiöiden ICT-järjestelmistä ja varsinaisesta sähkönsiirtoverkosta. Tulevaisuuden visioissa älykkäiden sähköverkkojen avulla energiaa voidaan tuottaa, kuluttaa, varastoida ja vaihtaa entistä joustavammin. Älykkääksi sähköverkon tekee siinä käytetty teknologia, joka mahdollistaa uudenlaiset palvelut sähkön kuluttajille ja tuottajille.


title: Älykäs sähköverkko

text: Perinteisessä sähköverkossa sähkö virtaa pääsääntöisesti yhteen suuntaan, suurista voimalaitoksista loppukäyttäjille. Verkon ainoa työ on ollut energian siirtäminen. Perinteiset yksisuuntaiset verkot ovat jäämässä vanhanaikaisiksi, koska uudet sähköntuotantoteknologiat ja käyttötarpeet edellyttävät verkoilta lisää joustavuutta. Esimerkiksi tuulivoiman, aurinkokennojen ja muun hajautetun tuotannon lisääntymisen myötä sähkön tuotanto ei ole enää yhtä tasaista kuin aiemmin, minkä vuoksi verkon on pystyttävä reagoimaan muutoksiin nykyistä paremmin.


title: Älykäs sähköverkko

text: Mahdollisuudella varastoida energiaa on suuri merkitys älykkään sähköverkon toiminnan kannalta. Energian varastointia tarvitaan tuotannon ja verkon kuormien tasaukseen, reservitehoon sekä katkottomaan sähkönjakeluun. Sähköautoista odotetaan muodostuvan energiavarastojen käyttöönottoa edistävä tekijä.


title: Älykäs sähköverkko

text: Älykkäisiin sähköverkkoihin liittyviä tulevaisuuden visioita ovat mm. saarekekäyttöön kykenevät mikroverkot, pienimuotoisen tuotannon yhdeksi hallintakokonaisuudeksi kokoavat virtuaalivoimalaitokset sekä sähkövarastojen aktiivinen käyttö. Älykkäillä sähkömarkkinoilla operoi useita erilaisia toimijoita, kuten jakeluverkko-operaattorit, verkon käyttäjät, julkiset toimijat, teknologioiden, tuotteiden ja palveluiden toimittajat sekä sähkömarkkinatoimijat.


title: Älykäs sähköverkko

text: Älyverkkoa pidetään toiminnaltaan huomattavasti luotettavampana kuin perinteistä sähköverkkoa. Älykäs sähköverkko skaalautuu, ennakoi ja korjaa itseään automaation avulla. Älykkäät verkostot paikantavat ja eristävät viat automaattisesti ja mahdollistavat nopean toiminnan palauttamisen, mikä vähentää sähkönjakelun keskeytysten määrää ja kestoa. Yksi älyverkon eduista on sen kyky toimia pienempinä saarekkeina. Esimerkiksi laajan verkkohäiriön aikana älykäs verkko pystyy pitämään sähköä paikallisesti yllä mm. sähkövarastojen ja paikallisen pientuotannon avulla.


title: Älykäs sähköverkko

text: Maailmassa käytetään sähköä 14 terawattituntia päivässä ja 50 vuoden päästä määrän arvellaan olevan kaksinkertainen. Lisääntyvä sähköntarve edellyttäisi 1 000 megawatin voimalan käynnistämisen joka päivä seuraavan 40 vuoden ajan. Älykkäiden sähköverkkojen avulla energiaa voidaan säästää merkittävästi. Tutkimusyhtiö EPRI n (Electric Power Research Institute) laskelmien mukaan älyverkot auttavat vähentämään kasvihuonepäästöjä Yhdysvalloissa vuosittain 60–211 miljoonaa tonnia. Pacific Northwest National Laboratoryn tekemien kokeilututkimusten perusteella älyverkot vähentävät kotitalouksien energiankulutusta noin 10–15 prosenttia.


title: Älykäs sähköverkko

text: EU:n ilmasto- ja energiastrategian mukaisesti sähkön tuotannossa tulee siirtyä yhä enemmän uusiutuviin energialähteisiin. Niiden osuus energiantuotannosta tulee olla 20 prosenttia vuoteen 2020 mennessä. Uusiutuvien energianlähteiden voimakas kasvu edellyttää joustavammin toimivien älykkäiden sähköverkkojen rakentamista.


title: Älykäs sähköverkko

text: Sähkön kysyntäjousto on sähkön kysynnän vapaaehtoista ja tilapäistä sopeuttamista. Kysyntäjoustoa pidetään eräänä tärkeimmistä älykkään sähköverkon tuomista mahdollisuuksista. Kysyntäjousto ja energian säästäminen eivät tarkoita samaa asiaa. Energian säästäminen vähentää sähkön kysyntää pysyvästi, kysyntäjousto siirtää kulutusta pois kysynnän huippuajankohdista. Joitakin kodin toimintoja, kuten akkujen lataamisen tai lämminvesivaraajan lämpötilan noston voi tehdä kun sähköstä on ylitarjontaa, eli sähkön ollessa edullisimmillaan. Näin sähkön ostaja saa taloudellista hyötyä toimiessaan järjestelmän tasapainon hyväksi.


title: Älykäs sähköverkko

text: Toimivan kysyntäjouston ansiosta riski ajautua valtakunnallisen sähköjärjestelmän tehopulatilanteeseen ja sähkönkäytön rajoituksiin pienenee. Älykkäiden sähköverkkojen myötä myös sähkön kysyntä joustaa nykyistä enemmän tuotannon mukaan. Kysyntäjousto vähentää myös verkon siirtohäviöitä ja pienentää huippukuormituksen takia käynnistettävien huipputehovoimalaitosten tuottamia CO-päästöjä.


title: Älykäs sähköverkko

text: Älykkään sähkömittarin avulla sähkön käyttäjien on mahdollista tarkkailla omaa kulutustaan nykyistä tarkemmin. Älykkäässä sähköverkossa voidaan ohjata erilaisia sähköä kuluttavia toimintoja ajoittumaan sähkön tarjonnan ja kysynnän, sekä hintavaihteluiden mukaan. Esimerkiksi kodinkoneet voivat kommunikoida sähköverkon kanssa ja ohjautua toimimaan silloin, kun sähkö on edullista.


title: Älykäs sähköverkko

text: Älykkäiden mittareiden avulla kyetään määrittelemään myös sähkökatkokset hyvin tarkasti, sillä ne lähettävät jatkuvasti informaatiota verkon haltijoille.


title: Älykäs sähköverkko

text: Älykäs sähköverkko voi myös toimia markkinapaikkana hajautetulle energiantuotannolle ja kuluttajille. Nykyistä joustavammin toimiva älyverkko on pienimuotoisen sähköntuotannon edellytys. Ajatuksena on, että kuluttajat, liike-elämä ja teollisuus voivat tuottaa itse sähköä esimerkiksi aurinkopaneelien tai pientuulivoimaloiden avulla.


title: Älykäs sähköverkko

text: Energian varastoinnin mahdollisuus on älykkäissä sähköverkoissa keskeistä. Varastointia tarvitaan tuotannon ja verkon kuormien tasaukseen, reservitehoon sekä katkottoman sähkönjakelun turvaamiseksi. Lisäksi tuuli- ja aurinkovoiman tehokas hyödyntäminen edellyttää hyviä energian varastointimahdollisuuksia. Tuotettu sähkö tallennetaan omaan varastoon, josta sitä voidaan käyttää omaan kulutukseen tai syöttää verkkoon. Esimerkiksi sähköautojen akkuja voidaan käyttää energiavarastoina.


title: Älykäs sähköverkko

text: Euroopassa hajautettua sähköntuotantoa on olemassa jonkin verran, mutta pieni osa siitä on kytkettynä yleiseen sähköverkkoon. Suomessa hajautettua tuotantoa on toistaiseksi hyvin vähän eikä aivan lähitulevaisuudessa ole odotettavissa suuria muutoksia. Kehitystä hidastaa se, että alalla ei vielä ole valmiita toimintamalleja esimerkiksi vastuukysymysten selvittämiseksi.


title: Älykäs sähköverkko

text: Euroopan Unioni on julkaissut energiateknologiasuunnitelmansa mukaisen Älykäs eurooppalainen sähköverkko -aloitteen kesäkuussa 2010. Aloitteen tavoitteena on luoda eurooppalainen sähköverkko ja taata laadukkaan sähkön saanti, kun tuotanto hajautuu. Aloite sisältää 10-vuotisen ja kahden miljardin euron tutkimus- ja demonstraatio-ohjelman. Euroopan Unionin SmartGrids -teknologiayhteisön mukaan EU:n jäsenmaat joutuvat investoimaan 300 miljardia jakeluverkkoinfrastruktuuriin seuraavan 30 vuoden aikana. Tavoitteena on, että puolet Euroopan verkosta toimii älykkäällä periaatteella.


title: Älykäs sähköverkko

text: Suomen sähköverkoista pääosa on rakennettu toisen maailmansodan jälkeen. Vanhenevia verkkoja on uusittava, jotta sähkön toimitusvarmuus pystytään takaamaan. Älykkäisiin sähköverkkoihin siirtyminen on suurin koko maan kattava sähkönjakeluverkkojen muutoshanke maaseudun sähköistämiskauden jälkeen. Energiateollisuus ry:n Visio 2050:n mukaan vuonna 2050 Suomi toimii osana vähintään EU:n laajuisia yhteisiä sähkönmarkkinoita.


title: Älykäs sähköverkko

text: Siirtyminen älyverkkoihin on Suomessa aloitettu automatisoimalla verkostoja ja vaihtamalla älykkäitä energiamittareita kotitalouksiin. Tavoitteena on, että vuoden 2014 alussa yli 80 prosentilla sähköyhtiöiden asiakkaista on käytössään älykäs sähkömittari. Mittarin avulla sähkönkulutusta voi seurata lähes reaaliaikaisesti.


title: Palyam

text: Palyam (, lyhennys Plugat HaYam (hepreaksi "פלוגת הים"), kirjaimellisesti Meriseura) oli Palmachin meriyksikkö. Se muodostettiin huhtikuussa 1945 Palmachin kymmenentenä komppaniana (Pluga Yud) ja koostui Palmachin merijoukkueesta.


title: Susana Martinez

text: Susana Martinez (s. 14. heinäkuuta 1959) on yhdysvaltalainen republikaanipoliitikko. Hän on New Mexicon kuvernööri tammikuusta 2011 lähtien. Martinez on New Mexicon ensimmäinen naispuolinen kuvernööri ja ensimmäinen latinalaistaustainen nainen kuvernöörinä Yhdysvalloissa.


title: Kinnarin koulu

text: Kinnarin koulu on luokka-asteet 1–6 käsittävä peruskoulu Järvenpään Kinnarin kaupunginosassa Kinnarin pesäpallokentän vieressä. Koulussa on 297 oppilasta, ja sen rehtorina toimii Hanna Saarinen.


title: Kinnarin koulu

text: Kinnarin koulu avattiin vuonna 1920, ja se on Järvenpään vanhin koulu. Nykyisin koulun alueella on päärakennuksen lisäksi kolme pienempää rakennusta.


title: Pieni Hiekka-aavikko

text: Pieni Hiekka-aavikko on aavikko Australiassa Länsi-Australian alueella. Se on pääosin alavaa hiekka-aavikkoa. Aavikon pinta-ala on noin 101 000 km


title: Pieni Hiekka-aavikko

text: Pieni Hiekka-aavikko ei ole mikä tahansa pienialainen hiekka-aavikko, vaan toinen Australian kahdesta "Hiekka-aavikon" nimeä kantavasta aavikosta. Suurempi niistä on Iso Hiekka-aavikko, joka sijaitsee Pienen Hiekka-aavikon pohjoispuolella. Gibsonin aavikko puolestaan sijaitsee Pienen Hiekka-aavikon itäpuolella.


title: Pieni Hiekka-aavikko

text: Pienen Hiekka-aavikon maastomuodot, eläimistö ja kasvillisuus ovat samankaltaiset kuin Ison Hiekka-aavikon, ja molempien läpi kulkee historiallinen "Canning Stock Route" -karjatie. Karjatie on Pienen Hiekka-aavikon ainoa varsinainen kulkuväylä. Vuotuinen sademäärä on 150–200 mm, ja sateet saadaan pääosin kesällä. Valunta päätyy aavikon pohjoislaidalla sijaitsevaan Lake Disappointment -suolajärveen. Keskilämpötila on kesäisin 22–38 °C ja talvisin 5.4–21.3 °C.


title: Galvaaninen korroosio

text: Galvaaninen korroosio eli bimetallinen korroosio on sähkökemiallinen reaktio, joka tapahtuu, kun kaksi tai useampia metalleja on keskenään sähköisessä kontaktissa ja upotettuna samaan elektrolyyttiin. Galvaanista korroosiota tapahtuu johtuen eri metallien välisestä potentiaalierosta. Epäjalompi metalli, jolla on siis matalampi potentiaali, muodostuu sähköisessä parissa anodiksi ja syöpyy. Muodostuneen parin jalommasta metallista syntyy katodi ja sen syöpyminen hidastuu tai loppuu täysin. Galvaanisen korroosion todennäköisyys riippuu metallien jalousaste- eli potentiaalierosta, jolloin suurempi ero merkitsee todennäköisempää korroosiota. Tämän lisäksi myös eri metallista valmistettujen kappaleiden pinta-aloilla on merkitystä, sillä mitä pienempi anodi on suhteessa katodiin sitä suurempi on sen virrantiheys ja samalla myös korroosionopeus. Tämä johtuu siitä, että korroosiokennossa anodisten ja katodisten virtojen tulee olla yhtä suuria, jolloin pientä anodin pinta-alaa seuraa suuri anodinen virrantiheys.


title: Galvaaninen korroosio

text: Galvaaninen korroosio rajoittuu metallien liitoskohdan läheisyyteen eikä leviä koko rakenteeseen. Tämän takia galvaaninen korroosio luokitellaan paikalliseen korroosioon. Metallikappaleiden pinta-alasuhteen lisäksi galvaaniseen korroosioon vaikuttaa myös elektrolyytin sähkönjohtokyky. Hyvin johtavassa liuoksessa galvaaninen korroosio tapahtuu laajalla alueella melko matalana syöpymänä liitoskohdan ympäristössä. Huonosti johtavassa liuoksessa korroosio tapahtuu liitoksen lähellä synnyttäen syviä syöpymiä. Kuitenkin hyvin johtava liuos aiheuttaa sen, että muodostuu suuri katodinen alue, jolloin pinta-alaa kohden menetetyn materiaalin määrä saattaa kasvaa, vaikka kappaleen ohenema aikayksikköä kohden pienenisikin.


title: Anna Paasikivi

text: Anna Matilda Paasikivi (o.s. Forsman, 1869–1931) oli pankinjohtaja ja poliitikko Juho Kusti Paasikiven ensimmäinen vaimo vuosina 1897–1931.


title: Anna Paasikivi

text: Anna Forsmanin isä oli kansakoulunopettaja Israel Forsman ja perhe oli ruotsinkielinen. Luonnontieteitä Keisarillisen Aleksanterin yliopistossa opiskeleva Anna Forsman tapasi Juho Kusti Paasikiven hämäläisten ja savokarjalaisten hiihtoretkellä maaliskuussa 1893. Forsman ei puhunut juurikaan suomen kieltä, joten keskustelut ja kirjeenvaihto käytiin ruotsiksi. Keväällä 1893 hän pyysi Paasikiveä kirjallisesti suomenopettajakseen kesäksi Kangasalle. Pian pari meni salakihloihin.


title: Anna Paasikivi

text: Syksyllä 1894 Paasikivi järjesti Anna Forsmanin Lahden kansanopiston opettajaksi. Hän ei kuitenkaan viihtynyt työpaikassaan vaan erosi kesällä 1896. Anna ei viihtynyt Lahden pikkukaupungin ilmapiirissä ja haikaili takaisin Helsinkiin. Juho Kusti oli kuitenkin asettunut kaupunkiin ja järjesti seuraavana syksynä Annalle työpaikan Lahden yksityisestä yhteiskoulusta seuraavaksi kahdeksi vuodeksi. Nuori pari vihittiin avioon 1. kesäkuuta 1897 Helsingin maalaiskunnan Tikkurilan Stenkullassa.


title: Anna Paasikivi

text: Myöhemmin Anna-vaimo seurasi miestään tämän pankinjohtajan ja poliitikon uran mukana Saksaan, Ruotsiin ja Helsinkiin. Hän kärsi ajoittain hermoromahduksista, joita hän hoidatti kylpylöissä. Anna Paasikivi kuoli vuonna 1931.


title: Anna Paasikivi

text: Anna ja Juho Kusti Paasikiven lapset olivat arkkitehti Annikki Paasikivi (1898–1950), hammaslääkäri Wellamo Paasikivi-Ant-Wuorinen (1900–1966), everstiluutnantti Juhani Paasikivi (1901–1942) ja lääketieteen kandidaatti Varma Paasikivi (1903–1941). Wellamo Paasikiven puoliso vuodesta 1926 oli Patentti- ja rekisterihallituksen pääjohtaja, lakitieteen tohtori Paavo Ant-Wuorinen.


title: Shayetet 13

text: Shayetet 13 (, kirjaimellisesti "Laivue 13") on Israelin merivoimien eliittikommandoyksikkö. Yksikköä pidetään yhtenä ensisijaisista Israelin puolustusvoimien erikoisjoukkojen yksiköistä (yhdessä Sayeret Matkalin ja Shaldag-yksikön kanssa). Shayetet 13 erikoistuu mereltä-maalle hyökkäyksiin, terrorismin vastaiseen sotaan, sabotaasiin, meritiedon keräämiseen, meripanttivankien vapautukseen ja laivanvaltaukseen. Shayetet 13 operaatioiden yksityiskohdat ovat hyvin salaisia ja operaatioihin osallistujien henkilöllisyydet erittäin salaisia. Yksikköä kunnioitetaan yhtenä maailman parhaana erikoisjoukkona ja sitä on usein verrattu Yhdysvaltojen Navy SEAL sekä Britannian Special Boat Service-joukkoihin.


title: Shaldag-yksikkö

text:
Shaldag-yksikkö (, Yehidat Shaldag), tunnettu myös nimellä Yksikkö 5101, on Israelin ilmavoimien erikoisyksikkö.
Shaldagin perusti Sayeret Matkal veteraani Muki Betzer vuonna 1974 Jom kippur -sodan jälkeen kokoamalla kasaan joukon Matkal-veteraaneja.


title: Nairana-luokka

text: Nairana-luokan saattuetukialukset oli Britannian Kuninkaallisen laivaston saattuetukialusluokka, jonka muodosti kolme alusta. Alukset valmistettiin Skotlannin, Englannin ja Pohjois-Irlannin telakoilla yhteisten suunnitelmien mukaisesti.


title: Nairana-luokka

text: Alukset olivat tehtävään muutettuja rahtialuksia ja siten ne kykenivät vastaanottamaan ainoastaan 15-20 lentokonetta. Niiden aseistus koostui keveistä ilmatorjuntatykeistä ja kaksputkisesta nelituumaisesta tykkitornista, joka soveltui sekä meri- että ilmamaalien torjuntaan. "HMS Campania" oli ensimmäinen laivaston ensimmäinen alus, jolle asennettiin tyypin 277 tutka valvomaan matalalta lähestyviä lentokoneita sekä ilmavalvontakeskus.


title: Nairana-luokka

text: Ensimmäinen valmistunut alus osallistui aktiivipalvelukseen vasta tammikuussa 1944, mutta kaikki kolme palvelivat sodan aikana saattuetehtävissä. Ne saavuttivat pientä menestystä tehtävissään upottaen ja vaurioittaen muutamia Saksan laivaston sukellusveneitä ja tuhotessaan saattueiden kimppuun yrittäneitä lentokoneita.


title: Nairana-luokka

text: "HMS Activityn" osoittauduttua menestykseksi Amiraliteetti päätti muuttaa vielä kolme muutakin kauppa-alusta saattuetukialuksiksi. Kolme eri telakoilla valmistumassa olevaa kauppa-alusta lunastettiin muutostöitä varten. John Brown and Companyn telakalla Skotlannissa ollut alus valittiin prototyypiksi, minkä suunnitelmat toimitettiin kahdelle muulle telakalle. Näin alusten piti olla samankaltaisia, mutta todellisuudessa ne poikkesivat hieman toisistaan.


title: Valmennuskeskus

text: Valmennuskeskus järjestää valmennuskursseja yliopistoihin ja korkeakouluihin pyrkijöille sekä abikursseja ylioppilaskirjoituksiin valmistautuville. Kari Kasasen perustama, viralliselta nimeltään KK Valmennuskeskus Oy on toiminut vuodesta 1975 alkaen. Valmennuskeskus on valittu Suomen arvostetuimmaksi ja luotetuimmaksi kurssien järjestäjäksi vuoden 2001 ja 2007 tutkimustoimisto IROResearchin tutkimuksissa IROrecearch -tutkimustoimisto


title: Paikallinen korroosio

text: Paikallinen korroosio on korroosiota, joka on keskittynyt vain pienelle alueelle. Paikallinen korroosio on yleistä korroosiota vaarallisempaa ja saattaa aiheuttaa hyvin odottamattomia vaurioita. Paikallinen korroosio voidaan vielä jakaa makroskooppiseen korroosioon (galvaaninen korroosio, eroosiokorroosio, rakokorroosio, pistekorroosio, selektiivinen korroosio (esimerkiksi sinkinkato ja grafitoituminen)) sekä mikroskooppiseen korroosioon (raerajakorroosio, jännityskorroosio ja korroosioväsyminen). Tämä jako on tehty sen perusteella, voidaanko aiheutuneet vauriot erottaa paljaalla silmällä.


title: Kuolansaamelaiset

text: Kuolan saamelaiset ovat Kuolan niemimaalla Venäjällä asuvia saamelaisia. Kuolan saamelaiset ovat niin sanottuja itäsaamelaisia, joihin luetaan myös koltat, joita ei katsota yleensä kuuluviksi Kuolan saamelaisiin. Ero on kuitenkin tapahtunut vasta viime vuosikymmeninä. Kuolansaamelaiset puhuvat kiltinänsaamea ja turjansaamea sekä valtakieltä venäjää, aikaisemmin osa heistä myös akkalansaamea. Vuonna 1989 Kuolan saamelaisia oli 1 890 ja heistä 42 % puhui saamea. Suurin osa Kuolan saamelaisista asuu Lovozeron piirissä.


title: Kuolansaamelaiset

text: Vuonna 1856 D. E. D. Europaeus keräsi kieli- ja kansatieteellistä aineistoa Kuolan niemimaalta. Tarkempi tutkimus alkoi kuitenkin vasta 1800-luvun lopussa. Arvid Genetz käänsi osan Matteuksen evankeliumista kiltinänsaameksi. Hänen työnsä oli ensimmäinen kyriilisin kirjaimin kirjoitettu kiltinänsaamelainen teos. Genetz julkaisi myös sanakirjan "Kuolan lapin murteiden sanakirja ynnä kielen näytteitä" vuonna 1891. Ensimmäisen kieliopin "Oroz-lapp nyelvtani vazlat" julkaisi J. Halasz vuonna 1883. Toisen maailmansodan jälkeen G. Kert julkaisi monografin Kuolan saamelaisten murteista. 1980-luvulta eteenpäin Kuolan saamelaisten tutkimus on herättänyt uudestaan mielenkiintoa tutkijoiden parissa.


title: Kuolansaamelaiset

text: Ensimmäiset historialliset maininnat itäsaamelaisista ovat 1500-luvun loppupuolelta. Ortodoksisuus tuli Kuolaan novgorodilaisten mukana 1000-luvulta alkaen. 1400-luvulla Kuolaan rakennettiin sen ensimmäiset kirkot uudisasukkaiden tarpeita varten. Vielä 1200-luvulla Kuolan saamelaiset elivät sukuyhteisöissä ja uskoivat luonnonhenkiin. 1500-luvulla luterilaisuuden leviäminen sai ortodoksisen kirkon aloittamaan väestön käännytyksen ortodoksisuuteen. Merkittäviä käänyttäjiä alueella olivat Trifon Petsamolainen sekä munkit Feodorit ja Feognosti. 1500-luvun aikana Kuolaan rakennettiin 10 kirkkoa. Ensimmäiset kristinuskoon kääntyneet saamelaiset olivat Kantalahden saamelaiset vuonna 1526. Sisämaassa käännytystyö oli hitaampaa, ja käännyttämättömiä saamelaisryhmiä oli Kuolassa vielä 1600-luvun alussa. Tämän lisäksi monella kastetulla oli vain muodollinen suhde kirkkoon. 1800-luvun puoliväliin saakka lähes kaikki Kuolan saamelaiset olivat luku- ja kirjoitustaidottomia. 1800-luvun loppupuolella alettiin perustaa kirkonkouluja. 1900-luvulla Kuolan vedet ja maat kansallistettiin. Tätä ennen oli alueella vallinnut nautintaoikeudet, jotka oli jaettu eri saamelaissukujen kesken. 1920-luvun lopussa aloitettiin kollektivointi ja porotalouden kansallistaminen.Stalinin aikaan monet saamelaiset tuomittiin ammuttavaksi tai leireille kansanvihollisina. Suurien porotokkien omistajia vangittiin kulakkeina.


title: Kuolansaamelaiset

text: 1940-luvulla Kuolan saamelaisista erosivat suuri osa koltista, jotka siirrettiin menetetystä Petsamosta Suomeen. 1960-luvulla vielä jäljelle jääneitä saamelaiskyliä tyhjennettiin ja niiden asukkaat siirrettiin muualle. Saamelaiset sijoitettiin Luujärvelle ("Lovozero"), jossa heidän valvomisensa oli helpompaa. Luujärven alkeiskoulussa alettiin opettaa saamea 1980-luvulla. Sitä opetetaan kolmella ensimmäisellä luokalla muutamana tuntina viikossa. Vuonna 1993 opetusta alettiin antaa myös vanhemmille oppilaille. Nykyisin Kuolan saamelaisten ongelmina on työttömyys ja alkoholismi. 90 % Kuolan saamelaisista miehistä kuolee viinaan tai oman käden kautta.


title: Thusnelda

text: Thusnelda (s. n. 10 eaa) oli keruskien päällikön Segesteen tytär ja roomalaiset Teutoburgin taistelussa voittaneen Arminiuksen vaimo. Segestes oli alun perin aikonut naittaa tyttärensä toiselle, mutta Arminius karkasi Thusneldan kanssa, ja pari meni naimisiin.


title: Thusnelda

text: Kuusi vuotta Teutoburgin tappion jälkeen Rooma lähetti Germanicuksen johtaman vahvan armeijan Germaniaan. Tavoitteena oli hajottaa germaaniheimojen liitto ja kostaa Arminiukselle. Toukokuussa vuonna 15 Segestes, Rooman liittolainen ja Arminiuksen verivihollinen, luovutti raskaana olleen Thusneldan vangiksi Germanicukselle. Vankeudessa Ravennassa Thusnelda synnytti hänen ja Arminiuksen ainoan lapsen, Thumelicuksen. Heitä esiteltiin Germanicuksen triumfikulkueessa. Thusneldan myöhemmistä vaiheista ei ole tietoa.


title: Rakokorroosio

text: Rakokorroosio on yksi paikallisen korroosion muodoista. Rakokorroosiota syntyy raoissa, joihin pääsee liuosta, mutta liuos ei pääse vaihtumaan riittävällä nopeudella. Tavallisimpia esiintymispaikkoja ovat liitokset, pulttien ja niittien kantojen alla olevat pinnat sekä kappaleen pinnalla olevien kerrostumien, kuten lika, alla olevat pinnat. Rakokorroosiota aiheuttavia tekijöitä ovat liuoksen happamuuserot, hapen tai haitallisten ionien (kuten kloridi) pitoisuuserot sekä inhibiittien pitoisuuserot raossa ja kappaleen muilla pinnoilla. Erojen syntyminen siis edellyttää hidasta aineensiirtoa rakoon tai pois raosta.


title: Rakokorroosio

text: Rakokorroosio alkaa herkemmin kuin esimerkiksi pistekorroosio eli sen alkaminen vaatii alhaisempaa lämpötilaa, laimeampaa liuosta ja alhaisempia potentiaaleja. Tämä eroavaisuus aiheutuu muun muassa siitä, että raossa on huonompi aineensiirto kuin pistekorroosion pisteessä, jolloin rakoon muodostuu väkevä liuos nopeammin kuin pisteen sisälle. Myös kriittinen rakokorroosion ydintymispotentiaali on matalampi kuin kriittinen pistesyöpymäpotentiaali. Rakokorroosion syntymiselle tilanne on otollisin silloin, kun rako on niin iso, että liuos pääsee tunkeutumaan sinne, mutta kuitenkin riittävän pieni muodostaakseen seisovan liuoksen, joka ei vaihdu. Rako on tällöin kokoluokaltaan 0,025-0,1 mm. Tyypillisesti puu, kumi, muovit ja vahat metallipintaa vasten sekä erilaiset niitti-, pultti- ja hitsausliitokset muodostavat sopivan kokoisia rakoja rakokorroosion syntymiseksi.


title: Rakokorroosio

text: Ensimmäisessä vaiheessa korroosio on raossa ja kappaleen muilla pinnoilla yhtä nopeaa. Anodisena reaktiona tapahtuu metallin liukenemista ja tavallisimmin katodisena reaktiona pelkistyy happea. Raossa oleva liuos ei kuitenkaan pääse vaihtumaan, jolloin hapen konsentraatio raossa olevassa liuoksessa laskee. Happipitoisuusero aiheuttaa sen, että happiköyhästä alueesta muodostuu anodi, mikä on yleisimpänä korroosion syynä rakokorroosion alkuvaiheessa.


title: Rakokorroosio

text: Toisessa vaiheessa metallin liukeneminen edelleen jatkuu ja raossa olevaan liuokseen jää ylimääräinen positiivinen varaus metalli-ionien muodossa. Tällöin varauksen tasaamiseksi rakoon alkaa kulkeutua negatiivisia varauksia. Liuoksen ja ionien välinen reaktio synnyttää rakoon metallihydroksidia sekä vapaata happoa.


title: Rakokorroosio

text: Viimeisessä vaiheessa raossa oleva liuos edelleen väkevöityy ja happamoituu, jolloin se tuhoaa metallin passiivikerroksen ja rakokorroosio alkaa edetä.


title: Rakokorroosio

text: Rakokorroosion estäminen perustuu lähinnä suunnitteluun ja materiaalinvalintaan. Suunniteltaessa rakenteita on suunniteltava raot joko niin tiukoiksi, ettei liuos pääse tunkeutumaan sinne tai riittävän avoimiksi, jolloin raossa oleva liuos pääsee vaihtumaan riittävällä nopeudella.


title: Rakokorroosio

text: Passivoituvien metallien rakokorroosionkestävyys riippuu niiden seostuksesta. Esimerkiksi ruostumattomilla teräksillä rakokorroosion kestävyys kasvaa johtuen voimakkaammasta seostuksesta, joka laskee passivoitumispotentiaalia, kriittistä virrantiheyttä, passiivialueen virrantiheyttä ja laajentaa lisäksi passiivialuetta.


title: HMS Arbiter

text: HMS Arbiter (viirinumero D31) oli Britannian Kuninkaallisen laivaston Ruler-luokan saattuetukialus toisessa maailmansodassa.


title: HMS Arbiter

text: Aluksen rakentamisen aloitti Seattle-Tacoma Shipbuilding Corporation Seattlessa kauppalaivana. Yhdysvaltain laivasto lunasti aluksen muutettavaksi saattuetukialukseksi nimellä "USS St. Simons (CVE-51)" (alun perin AVG-51 ja sitten ACV-51). Aluksen kölilaskettiin 23. huhtikuuta 1943 Maritime Commissionin kanssa tehdyn sopimuksen nojalla runkona MC262. Valmisteilla ollut alus määriteltiin saattuetukialukseksi 15. heinäkuuta tunnuksella CVE-51. Se laskettiin vesille 9. syyskuuta, jolloin sen kummina oli kaakkoisen maanpuolustusalueen komentajan kenraalimajuri R. H. Lewisin puoliso. Alus siirrettiin viimeisteltäväksi Commercial Iron Worksille Portlandiin Oregoniin ja se luovutettiin Kuninkaalliselle laivastolle 31. joulukuuta nimettynä "HMS Arbiteriksi".


title: HMS Arbiter

text: "HMS Arbiter" läpäistyä vastaanottokokeet alus lähti 9. tammikuuta 1944 Esquimaltiin Kanadaan, missä sen varustus muutettiin Kuninkaallisen laivaston mukaisiksi. Helmikuussa aluksella tehtiin lisää kokeita sekä tarvittavia muutostöitä.


title: HMS Arbiter

text: Alus lähti huhtikuussa Yhdysvaltain itärannikolle valmistautuen Atlantin ylitykseen. Se läpäisi 25. huhtikuuta Panaman kanavan. Toukokuussa alus vastaanotti 853 laivueen Avengerit, 1820 laivueen Hellcatit ja 1843 laivueen Corsairit kuljetettavaksi kotimaahan. Alus ylitti kesäkuussa Atlantin ja Clydeen saavuttuaan purki heinäkuussa kuljettamansa lentokoneet maihin.


title: HMS Arbiter

text: Alus määrättiin telakalle muutettavaksi Kuninkaallisen laivaston määräysten mukaiseksi. Se siirrettiin 12. syyskuuta telakalle, jossa sen polttoaineensyöttöä muutettiin turvallisemmaksi. Alus palasi telakalta helmikuussa, jolloin se aloitti valmistautumisen Itäiseen laivastoon siirtymiseksi.


title: HMS Arbiter

text: Alukselle siirtyivät 1843 laivue koneineen kuljetettavaksi Australiaan. Alus matkasi maali-huhtikuun Sydneyyn. Se liittyi toukokuussa Brittiläiseen Tyynenmeren laivastoon, joka liitti sen huolto-osastoonsa TF112. Samalla aluksen viirinumero muutettiin R303:ksi, jolloin se oli yhdenmukainen alueella toimivien Yhdysvaltain laivaston alusten kanssa.


title: HMS Arbiter

text: Alukselle kuormattiin lentokoneita kuljetettavaksi Manuksen huoltotukikohtaan. Aluksen tehtävänä Manuksessa oli toimia TF 37:n lentokoneiden täydennysaluksena. Se lähti 9. heinäkuuta Manuksesta ja se saapui 20. heinäkuuta Brittiläiseen täydennysosastoon Japanin vesille. Se lähti seuraavana päivänä paluumatkalle Manukseen, jonne alus saapui 27. heinäkuuta.


title: HMS Arbiter

text: Alus määrättiin muutettavaksi Manuksessa niin, että se voisi toimia samalla polttoaineentäydennysaluksena. Alus lähti 29. heinäkuuta Manuksesta operaatioalueelle, jonne se saapui 6. elokuuta täydentäen taisteluosastoa. Seuraavana päivänä alus aloitti paluumatkan Manukseen, josta se aloitti 15. elokuuta matkansa Australiaan.


title: HMS Arbiter

text: Japanin antauduttua alus palveli edelleen Brittiläisen Tyynenmeren laivaston mukana kuljettaen sotavankeja sekä siviileitä Hong Kongin ja Australian välillä. Joulukuussa 1945 se kuljetti joukkoja kotimaahan. Saavuttuaan Clydeen 10. tammikuuta 1946 alus paistettiin palveluksesta ja se tyhjennettiin Portsmouthissa sotamateriaalista. Alus lähti 21. helmikuuta Portsmouthista Yhdysvaltoihin miehitettynä ainoastaan minimimiehistöllä.


title: HMS Arbiter

text: Alus palautettiin 3. maaliskuuta Yhdysvalloille, joka myi sen 1948 kauppalaivaksi nimettynä "SS Caraceroksi". Alus nimettiin 1963 uudelleen "President Macapageliksi" ja edelleen 1971 "Lucky Twoksi". Alus myytiin 1974 romutettavaksi Kaohuingiin Taiwaniin.


title: Samu Jalonen

text: Samu Jalonen (s. 13. elokuuta 1962) on suomalainen entinen jääkiekkoilija. pelipaikaltaan puolustaja. Hän pelasi SM-liigaurallaan vuosina 1984–1990 Rauman Lukossa 241 ottelua tehden niissä 41 maalia ja antaen 30 maaliin johtanutta syöttöä. Liigauran jälkeen Jalonen pelasi ensin viisi ottelua Pietarsaaren Centersissä ja siirtyi sieltä kesken kauden Forssan Palloseuraan jossa pelasi aktiivisesti kevääseen 1995 asti. Seuraavan kauden lopussa Jalonen palasi vielä "eläkkeeltä" auttamaan FPS:aa runkosarjan viimeisiin peleihin ja edessä olleisin putoamiskarsintaotteluihin.


title: Dongxiangin kieli

text: Dongxiangin kieli (myös "santa") on Kiinan Gansun maakunnassa asuvien dongxiangien puhuma mongolikieli. Vuonna 1999 sen puhujia arvioitiin olevan 250 000 henkeä.


title: Dongxiangin kieli

text: Dongxiang luetaan perifeerisiin tai eteläisiin mongolikieliin. Siinä ei ole merkittäviä murre-eroja. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja turkkilaisista kielistä.


title: Mogolin kieli

text: Mogolin kieli (mogoliksi "moγōl") on Afganistanissa asuvien mogolien puhuma mongolikieli. Sen puhujia arvioidaan olevan enää vain noin 200 henkeä.


title: Mogolin kieli

text: Mogoli kuuluu kalmukin ja oiraatin ohella mongolikielten läntiseen haaraan. Sen puhujat ovat Afganistaniin 1200-luvulla asettuneiden mongolien jälkeläisiä. Itsenäisen kehityksensä ja voimakkaan iranilaisvaikutuksen seurauksena mogoli poikkeaa huomattavasti muista sukukielistään.


title: Mogolin kieli

text: Nykyään mogolia puhutaan lähinnä Heratin seudulla. Sitä pidetään kuolevana kielenä. Jäljellä olevat puhujat käyttävät etupäässä iranilaisia murteita. Aikaisemmin mogoliksi on kirjoitettu myös runoutta arabialaista kirjaimistoa käyttäen.


title: Monguorin kieli

text: Monguorin kieli (myös "tu") on Kiinassa Qinghain ja Gansun maakunnissa asuvien monguorien puhuma mongolikieli. Vuonna 1999 sen puhujia arvioitiin olevan 152 000 henkeä.


title: Monguorin kieli

text: Monguori luetaan perifeerisiin tai eteläisiin mongolikieliin. Se jakautuu Huzhun ja Minhen päämurteisiin. Kieli toimii yhteisön suullisen kanssakäymisen välineenä. Lainasanoja on omaksuttu kiinasta ja tiibetistä.


title: Arthur A. Allen

text: Arthur Augustus Allen (28. joulukuuta 1885 Buffalo, New York - 17. tammikuuta 1964 Ithaca, New York) oli yhdysvaltalainen lintutieteilijä.


title: Arthur A. Allen

text: Allen opiskeli Cornellin yliopistossa 1904–1908, ja väitteli filosofian tohtoriksi kolme vuotta myöhemmin. Hänen 1914 painetun väitöksensä nimi oli "The Red-winged Blackbird: A Study in the Ecology of a Cattail Marsh", ja sitä pidettiin yleisesti tasoltaan erinomaisena.


title: Arthur A. Allen

text: Vuonna 1911 Allen valittiin johtamaan tutkimusretkeä Kolumbiaan. Siellä hän sairastui malariaan ja joutui palaamaan kotiin huhtikuussa 1912. Seuraavana syksynä hän pääsi opettajaksi Cornelliin, eikä enää koskaan tehnyt työtä muussa organisaatiossa. 1916 hänet nimitettiin lintutieteen apulaisprofessoriksi ja 1926 hänelle myönnettiin täysi professuuri.


title: Arthur A. Allen

text: Vuonna 1913 Allen avioitui lintutieteilijä Elsa Guerdrumin kanssa, ja heille syntyi viisi lasta. Myöhemmin he tekivät paljon yhteistyötä tutkimuksen alalla ja vetivät yhteisiä opiskelijoiden kesäkursseja.


title: Arthur A. Allen

text: Allen koulutti ja ohjasi lukuisia tulevaisuuden lintutieteilijöitä, kuten John Emlen, Herbert Friedmann, Ludlow Griscom, Francis Harper, Elizabeth Kingsbury, Claude W. Leister, Harrison F. Lewis, Olin Sewall Pettingill, Jr., Austin L. Rand ja George Sutton.


title: Arthur A. Allen

text: Allen perehtyi etenkin röyhelöpyyn ("Bonasa umbellus") elämään ja kirjoitti useita artikkeleita. Hän julkaisi useita artikkeleita myös muista linnuista ja toimitti "BirdLore" -nimistä lintulehteä, johon hän laati kymmeniä pakinoita, joista 47 julkaistiin kahtena niteenä: "American Bird Biographies" (1934) ja "The Golden Plover and Other Birds" (1939). Hän laati 20 artikkelia linnuista National Geographiciin. Hän kiinnostui valokuvaamisesta ja myöhemmin kaitafilmaamisesta ja lintujen äänittämisestä. 1951 National Geographic julkaisi kokoelman kirjoituksia kirjana "Stalking Birds with Color Camera". 1948 Allen teki tutkimuretken Alaskaan, jossa retkikunta löysi ensimmäisen alaskankuovin pesän.


title: Arthur A. Allen

text: Allen jäi eläkkeelle 1953. Hän oli kouluttanut yli 10 000 opiskelijaa ja yli sata heistä oli suorittanut loppututkinnon.


title: Goottisota

text: Goottisota voi tarkoittaa seuraavia Rooman valtakunnan ja goottien välisiä sotia.


title: Itäjuguurin kieli

text: Itäjuguurin tai širajuguurin kieli on Kiinassa Gansun maakunnassa asuvien juguurien puhuma mongolikieli. Vuonna 1999 sen puhujia arvioitiin olevan noin 3 000 henkeä.


title: Itäjuguurin kieli

text: Juguurit jakautuvat neljään kieliryhmään. Širajuguurit puhuvat itäjuguuria, sarygjuguurit turkkilaista länsijuguurin kieltä ja loput kiinaa ja tiibettiä. Širajuguurien on arveltu olevan mongolikielen omaksuneita turkkilaisia.


title: Itäjuguurin kieli

text: Itäjuguuri toimii yhteisön suullisen kanssakäymisen välineenä. Sen puhujat käyttävät sivistyskielenään kiinaa. Lainasanoja on omaksuttu turkkilaisista kielistä, kiinasta ja tiibetistä.


title: Painin Euroopan-mestaruuskilpailut 2002 (kreikkalais-roomalainen paini ja naisten paini)

text: Painin Euroopan-mestaruuskilpailut 2002 kreikkalais-roomalaisessa ja naisten painissa käytiin Seinäjoella 11.–14. huhtikuuta 2002. Kilpailuihin osallistui painijoita kaikkiaan 33 eri maasta. Yleisöä kilpailuissa kävi yhteensä noin 28 000.


title: SMD

text: SMD:llä voidaan tarkoittaa seuraavia asioita


title: John Emlen

text: John Thompson Emlen, Jr. (1908 Germantown, Pennsylvania – 9. marraskuuta 1997) oli yhdysvaltalainen lintutieteilijä.


title: John Emlen

text: John Emlenin vanhemmat olivat John Thompson Emlen ja Mary Carpenter Jones. Hän opiskeli Haverford Collegessa ja Cornellin yliopistossa, jossa hän väitteli filosofian tohtoriksi Arthur A. Allenin ohjauksessa 1934. Lyhytaikaisten työsuhteiden jälkeen hän sai opettajan viran maatalousoppilaitoksen (College of Agriculture) eläintieteellisestä osastosta Davisissa, Kaliforniassa. Hän työskenteli siellä kahdeksan vuotta ja tutki etenkin kaliforniantupsuviiriäisen biologiaa. Tärkeä tapaus oli David Lackin vierailu opistossa, sillä keskustelujen perusteella he muun muassa julkaisivat yhdessä tutkielman kalifornianturpiaaliin elämästä.


title: John Emlen

text: Toisen maailmansodan alkaessa Emlen, joka oli syntyperäinen kveekari, ilmoittautui aseistakieltäytyjäksi, mikä suututti suvun, ystävät ja tiedeyhteisön. Hänet nimitettiin Johns Hopkinsin yliopiston hygienia- ja kansanterveysopiston (School of Hygiene and Public Health) ”rottapoliisiksi” (Rat Control Officer) Baltimoreen, jonka satamassa oli suuria ongelmia rottien kanssa.


title: John Emlen

text: Vuonna 1946 Emlen sai viran Wisconsinin yliopiston eläintieteen laitoksesta Madisonissa. Hän opetti lintu- ja nisäkästiedettä, populaatioekologiaa ja käyttäytymistieteitä, sekä johti lukuisia kenttäkursseja Etelä-Wisconsinissa. 1953–1954 Emlen pääsi stipendien turvin tutkimusmatkoille Afrikkaan ja Eurooppaan. Hän solmi lämpimät suhteet johtaviin eurooppalaisiin etologeihin, kuten Niko Tinbergeniin, Konrad Lorenziin ja Gustav Krameriin. Emlen toimi Wisconsinin yliopiston eläintieteen professorina 1946–1974.


title: John Emlen

text: Vuosina 1959-1960 Emlen tutki Afrikassa vuorigorilloja yhdessä opiskelija George Schallerin kanssa. 1960-luvun alkupuolella Emlen tutki lokinpoikasten käyttäytymistä Fundynlahden ja Newfoundlandin saarilla, ja yhdessä Richard Pennyn kanssa pingviinien suunnistautumista Antarktiksella. Hän matkusti Intian ja Malakan niemimaan läpi tutkien paikallista luontoa ja ihmisyhteisöjä.


title: John Emlen

text: Emlen liittyi American Ornithologists’ Unionin 1925 ja toimi seuran puheenjohtajana 1975–1976. Hän toimi myös useissa muissa lintutieteellisissä järjestöissä.


title: John Emlen

text: John Emlen ja Virginia ”Jinny” Merritt vihittiin 25. toukokuuta 1934 ja he elivät yhdessä 63 vuotta. He kasvattivat kolme poikaa.


title: Rannikkotaipaani

text: Rannikkotaipaani ("Oxyuranus scutellatus scutellatus") on taipaaneihin kuuluva pitkä ja solakka käärmealalaji.


title: Rannikkotaipaani

text: Rannikkotaipaania on tavattu Australian pohjoiselta ja itäiseltä rannikolta. Levinneisyysalueeseen kuuluvat Queenslandin itäinen rannikko ja Uuden Etelä-Walesin rannikon pohjoisin osa, Pohjoisterritorion pohjoisosat sekä Kimberleyn seutu Länsi-Australiassa. Levinneisyysalue ei ole yhtenäinen.


title: Rannikkotaipaani

text: Rannikkotaipaanin väritys vaihtelee mustasta kullanruskeaan. Rannikkotaipaani kasvaa keskimäärin 2,5 metrin pituiseksi; pisin tavattu yksilö oli 3,35 metriä pitkä. Rannikkotaipaani voi painaa 2,5–4,5 kg .


title: Rannikkotaipaani

text: Rannikkotaipaani syö pääasiassa lintuja ja pienjyrsijöitä, kuten rottia ja hiiriä, mutta liskoja vain harvoin. Se voi myös syödä pieniä pussieläimiä kuten pussinäätiä ja pussimäyriä.


title: Rannikkotaipaani

text: Rannikkotaipaani on taipaaneista toiseksi myrkyllisin. Rannikkotaipaani on sekä Australian että koko maailman kolmanneksi myrkyllisin käärme. Rannikkotaipaania myrkyllisempiä käärmeitä ovat vain aavikkotaipaani ("Oxyuranus microlepidotus") ja "Pseudonaja textilis" (). Rannikkotaipaanin myrkkyhampaat ovat yläleuan etuosassa, kuten muillakin taipaaneilla ja hampaat kasvavat käärmeen koosta riippuen jopa 13 mm pitkiksi. Rannikkotaipaanin myrkky voi tappaa terveen ihmisen jopa kuudessa tunnissa. Rannikkotaipaanin myrkyn LD50-arvo on 0,099 mg/kg. Käytännössä tämä tarkoittaa, että yhden pureman sisältämä myrkkymäärä voisi tappaa jopa 100 000 hiirtä.


title: Valtio valtiossa

text: Valtio valtiossa on sanonta, joka tarkoittaa yhteisön osan tai jäsenen toimimista omapäisesti, ylemmän johdon määräyksistä välittämättä tai niiden vastaisesti. Tällainen joukko tai henkilö menettelee asioiden suhteen tai asennoituu määräyksiin pitäen silmällä vain omia pyrkimyksiään. Toisin sanoen pieni epäitsenäinen yksikkö on muodostunut suhteettoman riippumattomaksi suuremmasta emoyksiköstä. Sanonnalla tarkoitettiin alkuaan Ranskan hugenotteja ja sitä käytti noin vuonna 1610 ranskalainen Théodore Agrippa d'Aubigné kirjoituksessaan "Kuninkaiden ja alamaisten velvollisuudesta" (Du devoir des rois et des sujets). Vuonna 1631 sanontaa käytti ranskalainen Jean de Silhon omassa kirjoituksessaan.


title: Ann Southam

text: Ann Southam CM (1937 – 25. marraskuuta 2010) oli kanadalainen säveltäjä. Hänen teoksiaan on usein luonnehdittu minimalistisiksi. Hänellä oli myös dodekafoninen kautensa. Hänestä tehtiin Kanadan ritarikunnan jäsen vuonna 2010.


title: Ann Southam

text: Winnipegissä syntynyt Southam opiskeli Toronton yliopistossa sekä Toronton kuninkaallisessa konservatoriossa, jossa hänen opettajinaan olivat Samuel Dolin ja elektronisen musiikin asiantuntija Gustav Ciamaga. Hän itse ryhtyi opettamaan konservatoriossa vuonna 1966. Hän oli aikoinaan New Dance Group of Canadan (sittemmin Toronto Dance Theatre) nimikkosäveltäjä ja teki sille elektronista musiikkia. Hän kirjoitti runsaasti elektroakustisille soittimille, mutta oli viime vuosinaan kiinnostunut puhtaasti akustisista soittimista ja kokoonpanoista. Southam oli feministi ja kuului paitsi Canadian Music Centreen ja Canadian League of Composersiin, oli myös Association of Canadian Women Composersin perustajajäsen.


title: Ann Southam

text: Southamin musiikkia ovat tulkinneet muiden muassa pianistit Eve Egoyan ja Christina Petrowska-Quilico. "The New Yorkerin" Alex Ross sisällytti Egoyanin levytyksen teoksesta "Simple Lines of Enquiry" vuoden 2009 kymmenen parhaan klassisen musiikin levytyksen joukkoon.


title: Blast from the Past

text: Blast from the Past on Gamma Rayn vuonna 2000 julkaisema kokoelma-albumi."Kappaleet 1-3 CD 2 ja kaikki CD 1 kappaleet ovat uudelleen äänitettyjä. Kappaleet 4-10 CD 2 ovat uudelleen masteroituja. "


title: Aikuiskasvatuksen vuosikirja

text: Aikuiskasvatuksen vuosikirjan nimellä tunnettu kirjasarja alkoi jatkosodan keskellä vuonna 1942 "Vapaan kansansivistystyön vuosikirjan" nimellä. Nimi muutettiin vuonna 1972 "Vapaan sivistystyön vuosikirjaksi" ja vuonna 1995 "Aikuiskasvatuksen vuosikirjaksi". Vuosikirjaa julkaisevat yhdessä Kansanvalistusseura ja Aikuiskasvatuksen tutkimusseura (joka oli vuoteen 1974 saakka Kansansivistysopillinen yhdistys). Seurat julkaisevat yhdessä myös Aikuiskasvatus- ja Lifelong Learning in Europe -lehtiä.Tietoa siitä, milloin vuosikirjan säännöllinen ilmestyminen katkesi ja milloin se käynnistyi uudelleen, ei ole säilynyt. Tiedot kuudennesta ja seitsemännestä vuosikirjasta puuttuvat vuosikirjasarjaa säilyttävän Kansanvalistusseuran arkistosta.Julkaisijat: Kansanvalistusseura ja Aikuiskasvatuksen tutkimusseuraJulkaisijat: Kansanvalistusseura ja Aikuiskasvatuksen Tutkimusseura.


title: Never Walk Alone... A Call to Arms

text: Never Walk Alone... A Call to Arms on yhdysvaltalaisen heavy metal -yhtye Megadethin kolmas singlelohkaisu vuoden 2007 albumilta "United Abominations". Kappaleen ovat säveltäneen Dave Mustaine ja Glen Drover, ja siitä on julkaistu myös musiikkivideo.


title: Aikuiskasvatuksen tutkimusseura

text: Aikuiskasvatuksen tutkimusseura (ATS) perustettiin 7. joulukuuta 1940 Helsingissä nimellä "Kansansivistysopillinen Yhdistys".


title: Aikuiskasvatuksen tutkimusseura

text: Yhdistyksen sääntöjen mukaan ATS:n tarkoituksena on aikuiskasvatustyön tukeminen ja edistäminen. Tarkoituksensa toteuttamiseksi yhdistys pyrkii aikaansaamaan aikuiskasvatuksen tutkimus- ja selvitystyötä, harjoittamaan julkaisu-, esitelmä-, luento- yms. informaatiotoimintaa sekä panee toimeen ja tukee alan koulutusta ja muuta edellisiin verrattavaa toimintaa.


title: Aikuiskasvatuksen tutkimusseura

text: Seuran esihenkilönä toimii dosentti Karin Filander.


title: Aikuiskasvatuksen tutkimusseura

text:
Alkuaan yhdistyksen tarkoituksena oli edistää kansansivistysopillista tutkimusta ja teoreettista keskustelua järjestämällä esitelmä- ja keskustelutilaisuuksia ja harjoittamalla julkaisutoimintaa. Yhdistys perustui henkilöjäsenille, jotka johtokunta valitsi. Akateeminen osuus jäsenistössä oli varsin vahva: neljännes ensimmäisen toimintavuoden jäsenistä oli tohtoreita tai professoreita. Alfred Kordelinin säätiö ja vapaan sivistystyön järjestöt tukivat rahallisesti alusta alkaen yhdistyksen toimintaa.
Seuran hallinto ja toiminnan painopiste olivat aluksi Helsingissä, mutta kun Yhteiskunnallinen korkeakoulu muutti vuonna 1960 Tampereelle, siirrettiin myös yhdistyksen hallinto pari vuotta myöhemmin Tampereelle. Kansansivistysopillinen Yhdistys muutti nimensä Aikuiskasvatuksen Tutkimusseuraksi vuonna 1971.


title: Aikuiskasvatuksen tutkimusseura

text:
ATS:n toiminta ryhmittyy seuraaviin toimintamuotoihin.
Seura:


title: Aikuiskasvatuksen tutkimusseura

text: ATS julkaisee yhteistyössä Kansanvalistusseuran kanssa Aikuiskasvatus-lehteä, Aikuiskasvatuksen vuosikirjaa ja Lifelong Learning in Europe -lehteä.


title: Aikuiskasvatuksen tutkimusseura

text: Seura järjestää alan tutkijoille aikuiskasvatustieteen tutkimuspäivät. Ensimmäinen aikuiskasvatuksen tutkijatapaaminen järjestettiin Oriveden Opistossa elokuussa 1989. Helsingin, Jyväskylän, Kuopion, Tampereen ja Turun yliopistojen ja Teknillisen korkeakoulun ja Suomen Akatemian tutkijat esittelivät tutkimuksiaan kaksipäiväisessä seminaarissa. Nyt tutkijatapaamisesta on jo muodostunut traditio. Seura järjestää tutkijatapaamisia parin kolmen vuoden välein eri yliopistopaikkakunnilla. Viimeisin, yhdeksäs tutkijatapaaminen järjestettiin Itä-Suomen yliopistossa Joensuussa helmikuussa 2010. Useimmista näistä tapaamisista on toimitettu myös julkaisu.


title: Kannabiksen lainsäädännöllinen asema

text: Kannabiksen asema lainsäädännössä vaihtelee maittain. Suurimmassa osassa maita kannabis on luokiteltu huumausaineeksi ja sen käyttö ja hallussapito on kielletty.


title: Kannabiksen lainsäädännöllinen asema

text: Yhden historian varhaisimmista tunnetuista kannabiskielloista antoi Napoleon Bonaparte Egyptissä 1798. Egyptiläiset alkoivat käyttää muskottipähkinää korvikkeena.


title: Kannabiksen lainsäädännöllinen asema

text: Yhdysvalloissa kannabis kiellettiin 1900-luvun alkupuolella. Myöhemmin Yhdysvaltojen vaikutuksesta kielto levisi YK:n kautta lähes kaikkiin maailman maihin.


title: Kannabiksen lainsäädännöllinen asema

text: Yhdysvalloissa oli vuonna 1910 käsiteltävänä lakiesitys, joka koski silloin käytössä olevia lääkeaineita ("Foster Anti-Narcotic Bill"). Lakiesityksen tarkoituksena oli tutkia lääkkeinä käytettyjen aineiden turvallisuutta. Kannabis oli mukana tässä lakiesityksessä, mutta se kumottiin, koska kannabiksen ei katsottu olevan riippuvuutta aiheuttava.


title: Kannabiksen lainsäädännöllinen asema

text: 1930-luvulla syntyi myös pelotteleva valistus, jossa kannabiksen muun muassa varoitettiin muuttavan tavalliset kansalaiset verenhimoisiksi tappajiksi. Kuuluisa esimerkki on "Reefer Madness" -elokuva vuodelta 1936. Tavallisimmaksi nimitykseksi kannabikselle vakiintui meksikolaisperäinen sana "marihuana".


title: Kannabiksen lainsäädännöllinen asema

text: Federal Narcotics Bureaun huolella suunnittelema pelotteleva valistus synnytti yleisössä hysteriaa ja lopulta johti marihuanan vastaisen Marihuana Tax Act -lakiehdotuksen hyväksymiseen 1937.


title: Kannabiksen lainsäädännöllinen asema

text: Vuoteen 1937 saakka kannabis oli laillista suurimmassa osassa Yhdysvaltain osavaltioita ja monin paikoin avoimesti saatavilla. Liittovaltion tasolla hyväksytty uusi verolaki ("Marihuana Tax Act") teki käytännössä kannabiksen hallussapidon rangaistavaksi. Laki ei suoranaisesti tehnyt kannabiksesta laitonta, mutta jokainen, joka halusi ostaa, myydä, käyttää tai pitää hallussa kannabista, velvoitettiin anomaan valtiolta postimerkkiä muistuttava kannabisveromerkki (). Valtio kuitenkin painoi vain nimellisen määrän kyseisiä ”lupia”, eikä niitä siten ollut saatavissa. Saadakseen luvan oli tuotava kannabista mukana lupaa hakiessa, jolloin oli jo lainrikkoja ja joutui vaikeuksiin. Lain hyväksymiseen Yhdysvaltain kongressissa vaikutti merkittävästi Federal Narcotics Bureaun pääjohtaja Harry J. Anslinger.


title: Kannabiksen lainsäädännöllinen asema

text: Vuonna 1961 voimaantullut piti Yhdysvaltain vaikutuksesta sisällään myös laajamittaisen kannabiksen kiellon. Toinen YK:n sopimus vuodelta 1988 tiukensi kannabiksen päihdekäytön kieltoa entisestään.


title: Kannabiksen lainsäädännöllinen asema

text: Intia vastusti päätöksiä voimakkaasti, koska sillä oli laaja ja perinteinen kannabiksen käyttökulttuuri. Tämän vuoksi Intialle myönnettiin 25 vuotta lisäaikaa kieltolain toteuttamiseksi ja virallisesti Intia kielsi kannabiksen käytön vasta 1989.


title: Kannabiksen lainsäädännöllinen asema

text: Asetustasolla huumeiden käyttö määriteltiin Suomessa rikokseksi vuonna 1966 ja vuosikymmenen lopulla huumeasiat siirrettiin huoltopoliisilta rikospoliisille, jonka puitteisiin perustettiin huumeisiin erikoistuneita yksiköitä.


title: Kannabiksen lainsäädännöllinen asema

text: Vuonna 1972 säädettiin huumausainelaki. Erimielisyydet huumekysymyksen määrittelyssä tiivistyivät kysymykseen huumeiden käytön rangaistavuudesta. Hallituksen esityksessä käyttöä ei määritelty rangaistavaksi teoksi. Eduskunnassa lakivaliokunta suositteli käytön kriminalisointia, kun taas talousvaliokunta asettui hallituksen linjalle. Suuri valiokunta päätti asiasta arvalla. Nostetussa arvassa luki "Ei", eli siis hallituksen rangaitsemattomuuskantaa vastaan ja kriminalisoinnin puolesta, joka hyväksyttiin myös lopullisessa äänestyksessä äänin 92 puolesta – 80 vastaan.


title: Kannabiksen lainsäädännöllinen asema

text: Liittyen YK:n huumausaineita koskevaan yleissopimukseen kannabiksen valmistus eli kasvatus huumausaineena käytettäväksi on kielletty kaikkialla Euroopassa. Kannabiksen "käytön" suhteen Euroopassa lainsäädäntö vaihtelee merkittävästi jäsenmaiden välillä Ruotsin käytön kriminalisoivasta tiukasta lainsäädännöstä Alankomaiden pienten kannabismäärien valvotuissa oloissa tapahtuvan myynnin sallivaan käytäntöön.Huumeiden laillisuutta kuvaavia tekstejä luettaessa kannattaa huomioida, että tiedot voivat olla vanhentuneita tai epätarkkoja, esimerkiksi huume voi olla "laiton", vaikka käytöstä ei ole säädetty rangaistusta tai sellaista ei käytännössä anneta, ja joissain lähteissä kirjoitetaan "laillistettu" (dekriminalisoitu), jos huumeen käyttö ei enää ole rikos vaan rike, josta saattaa saada sakon.


title: Kannabiksen lainsäädännöllinen asema

text: Joulukuussa 2018 on ollut uutisia, joiden mukaan Luxemburgin uusi hallitus laillistaisi kannabiksen ensimmäisenä EU-maana.


title: Kannabiksen lainsäädännöllinen asema

text:
Lainsäädäntö vaihtelee kannabiksen myynnin ja käytön suhteen valtiokohtaisesti. velvoittaa sen ratifioineita maita pitämään kannabiksen tuotanto ja myynti "de jure" laittomana. Tosiasiallinen paikallinen käytäntö vaihtelee kuitenkin merkittävästi. Esimerkiksi Yhdysvalloissa liittovaltion lait kieltävät kaiken käytön ja jakelun, mutta 12 osavaltiota sallii lääkekäytön ja 13:ssa osavaltiossa on toteutettu pienten määrien eri asteinen dekriminalisointi.
64 % yhdysvaltalaisista kannatti kannabiksen laillistamista lokakuussa 2017. Käyttö on sallittua Alaskassa, Coloradossa, Kaliforniassa, Mainessa, Massachusettsissa, Nevadassa, Oregonissa, Vermontissa, Washingtonin osavaltiossa ja pääkaupungissa Washingtonissa. Näistä kaikki paitsi Washingtonin kaupunki sallivat myös kannabiksen luvanvaraisen myymisen. Myös New Yorkin kaupungissa seuraamuskäytöntöjä on muutettu siten, ettei pienen määrän hallussapidosta enää pidätetä, kuten ennen.Vuonna 2009 presidentti ja oikeusministeri päättivät lopettaa ratsiat osavaltioiden laillistamiin lääkekannabiskauppoihin. Vuoden 2017 marraskuussa lääkekannabis oli sallittu 29 osavaltiossa ja pääkaupungissa Washingtonissa.


title: Kannabiksen lainsäädännöllinen asema

text: Hampun kasvattaminen huumausainekäyttöön, samoin kuin kannabiksen hallussapito, maahantuonti, myynti, levitys ja käyttö on kiellettyä rikoslain 50. luvun 1. §:n mukaan (huumausainerikos). Mikäli poliisilla on riittävää syytä epäillä, voidaan epäilyksen kohteena olevalle henkilölle suorittaa henkilöntarkastus tai kotietsintä. Törkeän huumausainerikoksen rajana pidetään kiloa hyvälaatuista kannabista. Kannabis lisättiin Suomen lääkeainelistaan 1. lokakuuta 2008.


title: Kannabiksen lainsäädännöllinen asema

text: Eduskunta on hyväksynyt lain rikoslain 50. luvun muuttamisesta, jonka mukaan huumausainerikoksen valmistelun yrityksestä tulee rikos. Jo aiemmin siementen kylväminen tai taimen istutus on tulkittu lainvastaiseksi huumausainerikoksen valmisteluksi. Lakivaliokunnan mukaan rangaistavuus ulottuu poikkeuksellisen pitkälle, mutta valiokunta painottaa, että huolimatta rangaistavuuden laajuudesta, tuomioistuinten on muistettava näyttökynnyksen olevan sama kuin muissakin rikoksissa. Tämä tarkoittaa rikoslain 5. luvun mukaan, että on osoitettava syytetyn aloittaneen rikoksen tekemisen ja saaneen aikaan vaaran rikoksen täyttymisestä.


title: Kannabiksen lainsäädännöllinen asema

text: Kannabiksen tuotanto ja myynti ovat kasvavaa liiketoimintaa. Viime vuosina kannabiksen kysyntä on kasvanut ja kannabisviljelmien koko on laajentunut. Esimerkiksi Helsingissä viljely on muuttunut ammattimaiseksi. Viljelijät tuntevat alan hyvin ja suhtautuvat työhönsä kiihkeällä intohimolla.


title: Kannabiksen lainsäädännöllinen asema

text: Suomessa poliisin tietoon kannabisviljelmät tulevat yleensä sattumalta jonkin muun asian yhteydessä. Vuonna 2008 Helsingin poliisin huumeyksikön silloinen johtaja Jari Aarnio sanoi, että ”markkinoilta saadaan pois ehkä viisi prosenttia kokonaismäärästä”. 2000-luvun ensikymmenellä kannabiksen takavarikot kasvoivat, mutta takavarikkojen määrä vaihteli selvästi: Helsingissä vuonna 2005 takavarikoitiin 25 kiloa, mutta vuonna 2007 vain 10 kiloa.


title: Kannabiksen lainsäädännöllinen asema

text: Ammattirikolliset rahoittavat kasvattamista viljelijän kantaessa riskin sadon valmistumisesta. Poliisi arvioi vuonna 2008, että 6–7 kilon suuruinen sato ”alkaa olla taloudellisesti hyvä tuote”.


title: Kannabiksen lainsäädännöllinen asema

text: Suomessa neurologina toimiva lääkäri saa määrätä potilaalleen Sativex-nimistä lääkettä, joka sisältää delta-9-tetrahydrokannabinolia ja kannabidiolia. Lääkettä myönnetään pääasiassa MS-tautiin. Sativex ei ole Kelan korvaama valmiste, joten sen käyttö joudutaan korvaamaan omilla rahoilla tai toimeentulotuella. Siitä korvaako toimeentulotuki lääkekäytön, on käyty Suomessa useita oikeustaisteluita. Ne kaikki ovat päätyneet potilaan eduksi. Lisäksi muihin tauteihin Fimea voi myöntää vuodeksi kerrallaan käyttöluvan.


title: Kannabiksen lainsäädännöllinen asema

text:
Suomessa on tehty tähän mennessä neljä kansalaisaloitetta kannabiksen dekriminalisoimiseksi. Ne eivät ole saaneet vaadittavaa 50 000 kannattajaa, eikä aloitteet ole edenneet eduskunnan käsittelyyn.
Vuonna 1967 Suomen Kuvalehti julkaisi nimimerkki Liimataisen kirjoituksen, joka ironiseen sävyyn vertasi alkoholia ja kannabista. Kannabiksen kohdalla nimimerkki totesi, että se ei tee ”kissankipeää” sen polttajalle, mutta siitä saa sakkoa tai vankeutta. ”Se on tietenkin oikein, sillä marijuana on vaarallinen nautintoaine.” Alkoholista nimimerkki totesi: ”Mutta ministeriö, jonka tulee vastata maan raittiusoloista, sallii naurettavaan hintaan myydä sellaista alkoholia, joka kuin rotanmyrkky tappaa sen vakituisen nauttijan.” ”Mikä oikeusvaltio tämä on?”. Vuonna 1977 nimimerkki ”Liimatainen” paljastui Urho Kekkosen nimimerkiksi tekstikokoelman "Nimellä ja nimimerkillä" julkaisun myötä.


title: Kannabiksen lainsäädännöllinen asema

text: STT teki tammikuussa 2014 kyselyn kansanedustajille, joista kyselyyn vastasi 88. Yli kaksi kolmasosaa vastanneista pitää kannabiksen sääntelyä Suomessa hyvänä. Lainsäädäntöä haluaisi kiristää viidesosa, kun taas lievennysten kannalla on alle joka kymmenes. Suurimpien eduskuntaryhmien puheenjohtajista kukaan ei nähnyt tarvetta ainakaan akuutteihin lakimuutoksiin.


title: Kannabiksen lainsäädännöllinen asema

text: Suomessa vuonna 2014 valitut europarlamentaarikot vastustivat vihreiden Heidi Hautalaa lukuun ottamatta sitä, että marihuanaa lainsäädännössä kohdeltaisiin samalla tavalla kuin alkoholia tai tupakkaa.


title: Kannabiksen lainsäädännöllinen asema

text: Vuonna 2016 Martti Ahtisaari otti "Miten tästä eteenpäin" -kirjassa myöntyväisen kannan kannabiksen laillistamisesta toteamalla: ”Todennäkoisesti on ihan tolkun ajatus”.


title: Kannabiksen lainsäädännöllinen asema

text: Poliisiammattikorkeakoulun vuonna 2012 tekemässä ennakointitutkimuksessa asiantuntijat arvioivat että vuoteen 2020 mennessä kannabiksen käyttö ja kotikasvatus saattavat lisääntyä niin paljon, että yhteiskunnan arvellaan sopeutuvan pakon edessä rangaistuskäytäntöjen lieventämiseen. Tutkimuksen asiantuntijoina toimivat Terveyden ja hyvinvoinnin laitoksessa toimivan kansallisen huumeseurantakeskuksen yhteistyöverkoston jäsenet muun muassa keskusrikospoliisista, tullista, A-klinikkasäätiöstä, oikeusministeriöstä sekä tilastokeskuksesta. Noin kolmannes asiantuntijoista piti todennäköisenä sitä, että kannabiksen käyttö ja hallussapito dekriminalisoidaan vuoteen 2020 mennessä. Puolet asiantuntijoista ei uskonut tähän. Kuitenkin yli puolet asiantuntijoista oli sillä kannalla, että vuonna 2020 kannabiksen omasta käytöstä ei todennäköisesti enää käytännössä rangaista. Puolet asiantuntijoista piti kannabiksen käytön rangaistavuuden poistumista epätoivottavana, puolet toivottavana. Epätoivottavana kehitystä pitäneet näkivät kehityksen lisäävän kannabiksen käyttöä ja kenties edistävän myös muiden huumeiden leviämistä. Rangaistavuuden poistumista toivottavana pitäneet perustelivat kantaansa päihdepolitiikan tavoitteella ehkäistä syrjäytymistä sekä oikeusvaltioperiaatteella.


title: Kannabiksen lainsäädännöllinen asema

text: Näkyvimmin kannabiksen laillistamista ajaa Suomessa vuonna 1991 toimintansa aloittanut ja vuonna 2014 viralliseksi yhdistykseksi rekisteröity kansalaisjärjestö Suomen kannabisyhdistys, jonka keskeisin tavoite on laillistaa kannabiksen yksityinen käyttö, saatavuus ja kasvatus Suomessa jokaiselle 18 vuotta täyttäneelle henkilölle. Yhdistys on järjestänyt mielenosoituksia, kutsuu kannabista ”nautintoaineeksi” ja julkaisee ohjeita kannabiksen valmistukseen ja käyttämiseen. Toinen kannabislainsäädännön uusimista ajava taho on Humaania päihdepolitiikkaa, joka kannattaa käyttäjien rikosoikeudellisista seuraamuksista luopumista.


title: Kannabiksen lainsäädännöllinen asema

text: Euroopan kriminaalipolitiikan instituutin johtaja Kauko Aromaa esitti vuonna 2009 dekriminalisointia puolustavia näkemyksiä. Sosiaali- ja terveysministeriö tyrmäsi Aromaan ajatukset. Aromaa esitti vastaavanlaisia näkemyksiä myös vuonna 2013.


title: Kannabiksen lainsäädännöllinen asema

text: Vihreä liitto kirjasi kesällä 2014 vuosien 2015–2019 tavoiteohjelmaansa että rikoslaissa huumausaineiksi määriteltyjen laittomien päihteiden käytöstä ja hallussapidosta omaan käyttöön ei pidä rangaista ja että huumausainepolitiikan painopiste siirretään rangaistuksista haittojen vähentämiseen. Lisäksi kannabiksen omaan käyttöön tapahtuvan hallussapidon sekä kasvatuksen rikosoikeudellisesta rangaistavuudesta on luovuttava.


title: Kannabiksen lainsäädännöllinen asema

text: Kannabisaktivistit ovat käyttäneet myös kansalaistottelemattomuutta Suomen huumelainsäädäntöä kritisoidakseen, järjestämällä eduskuntatalon edessä mielenosoituksia vuosina 2010, 2011 ja 2013. Mielenosoittajat ilmoittivat etukäteen, että mielenosoituksessa tullaan käyttämään kannabista. Mielenosoittajat vaativat kannabiksen käytön, pienten määrien hallussapidon ja omaan käyttöön tapahtuvan kasvatuksen rangaistavuudesta luopumista. Vuoden 2013 mielenosoituksessa puheen pitänyt Mikko Pekkola, oli vuonna 2012 aloittanut oman kansalaistottelemattomuutensa julistautumalla suomen viralliseksi kotikasvattajaksi ja ilmoittamalla niin blogissaan, kuin erikseen poliisille ja eduskunnalle kasvattavansa kannabista. Pekkola ei myöskään suostunut maksamaan kasvatuksesta tuomioksi määrättyjä sakkoja, vaan päätti istua tuomion vankilassa. Vuoden 2015 eduskuntavaalien kansanedustajaehdokas Jani Toivanen kasvatti kannabista protestimielessä ja osana vaalikampanjaansa ja kertoi asiasta Youtube-palveluun lataamassaan videossa.


title: Kannabiksen lainsäädännöllinen asema

text: Kannabiksen laillistamisen vastustajien mukaan käytön vapauttaminen lisäisi käyttöä ja siten myös haittoja. Kannabiksen vapauttaminen Suomessa toisi vastustajien mukaan alkoholin rinnalle vain yhden ongelman lisää. Vastustajien mielestä laillistaminen lisäisi todennäköisesti kannabiksen ja alkoholin sekakäyttöä. Vastustajien mukaan kannabiksen arkipäiväistyminen madaltaisi myös muiden laittomien huumeiden käytön kynnystä. Poliisin mukaan kannabiksen laillistaminen lisäisi päihteiden käyttöä ja veisi poliisin voimavaroja enemmän. Vastustajien mukaan häiriökäyttäytyminen ja erityyppiset ongelmat liikenteessä lisääntyisivät. Ihmisten syrjäytymisen riski kasvaisi. Alkoholia voidaan myös nauttia ilman päihtymistarkoitusta, toisin kuin kannabista. Kannabiksen laillistaminen olisi viesti käytön hyväksymisestä.


title: Kannabiksen lainsäädännöllinen asema

text: EHYT ry:n toiminnanjohtaja Sari Aalto-Matturi on muistuttanut suomalaiseen päihdepolitiikkaan kuuluvaan varmuusperiaatteeseen: jos riskit ovat olemassa, niitä ei oteta. Hänen mukaansa lasten ja nuorten suojeleminen yleisesti saatavilla olevalta ja kotimaassa tuotetulta kannabikselta olisi käytännössä mahdotonta. Kannabisaktivismin arvostelijoiden mukaan kannabis ei ole vaaraton huume, vaikka monet käyttäjät yrittävät markkinoida sitä puhtaana elämäntapavalintana. Kannabiksen vastustajien mukaan kannabis ei koske pelkästään yksilöä ja hänen vapauttaan. Yhteiskunta joutuu maksamaan kannabiksen käytöstä aiheutuvia kuluja.


title: Kannabiksen lainsäädännöllinen asema

text: Vastustajien mukaan kannabis ei ole sille myönteisten tahojen mainostama ”mieto huume”. Kun 1980-luvulla kasvin THC-pitoisuus oli 1–5 prosenttia, nykyiset pitoisuudet ovat 15–20 prosenttia.


title: Kannabiksen lainsäädännöllinen asema

text: Euroopan unionissa kannabiksen kieltolaista pidetään pääsääntöisesti kiinni. Suomi on noudattanut huumepolitiikassa unionin yhteistä linjaa. Naapurimaa Ruotsi edistää täysin huumevapaata yhteiskuntaa. Suomalaisista lähes 70 prosenttia pitää kannabiksen käyttöä rangaistavana tekona. Vuonna 2014 tehtyjen kyselyjen mukaan suuri enemmistö kansanedustajista ja europarlamentaarikoista katsoo, että kannabista ei tule laillistaa. MTV:n vuonna 2014 teettämän verkkopaneelikyselyn mukaan 71 prosenttia vastaajista katsoi, ettei kannabista tule laillistaa. Kyselyyn vastasi noin 1 700 täysi-ikäistä suomalaista.


title: Kannabiksen lainsäädännöllinen asema

text: Ehkäisevä päihdetyö EHYT ry:n kanta on, että kannabiksen käyttöä ei pidä laillistaa. Samoin kuin tupakoinnista suomalaisessa yhteiskunnassa pyritään eroon, on kannabiksen käytön yleistyminen pyrittävä estämään. Viranomaisten toiminnan painopisteen ehdotetaan keskittyvän päihdekasvatukseen ja käytön lopettamisen tukemiseen, eikä rankaisemiseen.


title: Kannabiksen lainsäädännöllinen asema

text: Irti Huumeista ry suhtautuu kriittisesti kannabiksen laillistamiseen, mutta ei pidä huumausaineiden käytöstä rankaisemista järkevänä.


title: Nitro Games

text: Nitro Games Oyj on kotkalainen videopelien kehittäjä, jonka perustivat Jussi Tähtinen ja Antti Villanen vuonna 2007. Yhtiön alkuperäinen painotus oli PC-peleissä, mutta vuodesta 2014 se on keskittynyt "free-to-play" -strategioihin mobiililaitteilla. Brändin olennainen osa ovat merirosvot, joita Nitro Gamesin peleissä nähdään usein.


title: Nitro Games

text: Nitro Games listautui kesäkuussa 2017 Tukholman pörssin First North -kauppapaikalle.


title: Nitro Games

text: Nitro Games tunnetaan muun muassa Alan Waken PC-versioksi kääntämisestä yhdessä Remedyn kanssa.


title: Nitro Games

text: Vuonna 2014 Nitro Games julkaisi mobiilistrategiapelin "Raids of Glory". Pelin ns. "soft launch" tapahtui Kanadassa 15. heinäkuuta 2014 ja maailmanlaajuisesti Raids of Glory julkaistiin vuoden 2015 alussa. Raids of Glory on voittanut parhaan sosiaalisen pelin palkinnon Game Connection Europe -tapahtumassa tammikuussa 2015.


title: Nitro Games

text: Nitro Gamesin kehittämiä pelejä ovat:


title: Décines-Charpieu

text: Décines-Charpieu on kunta Rhônen departementissa Rhône-Alpesin hallintoalueella Ranskan itäosassa. Kunta sijaitsee noin 10 kilometriä Lyonin keskustasta. Kunnassa oli 24 952 asukasta vuoden 2007 väestönlaskennassa.


title: Kokemuksellinen lukeminen

text: Kokemuksellinen lukeminen on lukemista, johon liittyy lukutapahtuman lisäksi luettavaan aineistoon liittyvää muuta toimintaa, joka laajentaa lukijan lukemisen kokemusta. Tällaisia ovat esimerkiksi kirjailijoihin ja heidän uraansa tutustuminen kirjankustantamojen, kirjakauppojen tai kirjastojen järjestämissä tapahtumissa tai muiden tietolähteiden avulla, kirja-arvioihin ja kirjallisuuskritiikkiin tutustuminen, kirjablogin pitäminen tai seuraaminen, verkkokeskusteluihin osallistuminen, lukupiiriin osallistuminen ja muu verkottuminen lukemisharrastuksen pohjalta.


title: Annonakasvit

text: Annonakasvit eli annoonakasvit ("Annonaceae") on yli 2 000 lajia käsittävä trooppinen kukkakasviheimo, jonka lajit ovat pääasiassa puita ja pensaita. Eräistä lajeista saadaan syötäviä hedelmiä. Lajeja tavataan kaikkialla tropiikissa, mutta erityisen luonteenomaisia ne ovat vanhan maailman trooppisten alankoseutujen ainavihannissa metsissä. Annonakasvit ovat niissä varsin yleisiä.


title: Annonakasvit

text: Annonakasvit ovat puuvartisia, joskus köynnöstäviä, ja niiden varsissa on hartsikäytäviä. Lehdet ovat yleensä ainavihantia; lisäksi ne ovat ehyitä, korvakkeettomia, kahdessa rivissä sijaitsevia ja sinertävän- tai metallinkiiltoisia. Kukat ovat tuoksuvia, usein nuokkuvia, ja niissä on erikoista se, että ne avautuvat usein nupustaan jo ennen kuin niiden kaikki osat ovat kehittyneet täydelleen. Kukat houkuttelevat kovakuoriaisia, jotka suorittavat pölytyksen; useilla lajeilla kukasta muodostuu niille loukku terälehtien karisemiseen asti. Kukan osia on epämääräinen luku. Kehälehtikiehkuroita on tavallisesti kolme. Heteet sijaitsevat kierteisesti. Emilehdet ovat yleensä täysin erillään, ja hedelmä koostuu useiden marjojen yhteen kasvusta. Siemenessä on kirjava siemenvalkuainen. Vain lajilla "Anaxagorea javanica" on avautuva hedelmä ja avautuminen tapahtuu räjähdysmäisesti.


title: Annonakasvit

text: Annonakasvit kuuluvat magnoliamaisten kasvien lahkoon Magnoliales yhdessä viiden muun heimon kanssa. Niistä läheisin annonakasveille on heimo "Eupomatiaceae".


title: Annonakasvit

text: Annonakasveihin kuuluu 2220 lajia, jotka ryhmitellään 129 suvuksi. Niiden ryhmitteleminen alaheimoiksi on aina tuottanut vaikeuksia, mutta DNA-molekyylitutkimusten mukaan on erotettavissa kolme ryhmää eli kehityslinjaa:


title: Wolfgang Makatsch

text: Wolfgang Makatsch (16. helmikuuta 1906 Zittau – 23. helmikuuta 1983 Bautzen) oli saksalainen lintutieteilijä.


title: Wolfgang Makatsch

text: Makatsch työskenteli sekä Helgolandin lintuasemalla että Rossittenin lintuasemalla. Valmistuttuaan biologiksi hän vuonna 1967 esitti kirjoituksessaan "Kein Ei gleicht dem anderen" ("Yksikään muna ei ole toisen kaltainen") teorian, että valkoinen munan väri on evolutiivisesti munan alkuperäisin väri, koska matelijoiden munat ovat valkoisia. Suojaväritys petoja ja pesärosvoja vastaan on ainoa syy munan väreille.


title: Wolfgang Makatsch

text: Makatsch matkusteli laajalti ja keräsi matkoillaan yli 30 000 munan kokoelman. Kokoelma on eräs laajimmista Saksassa, ja se on sijoitettu Dresdenin Staatliches Museum für Tierkundeen.


title: Wolfgang Makatsch

text: Makatsch oli tuottelias kirjoittaja. Hänen tuotantonsa käsitteli lähinnä lintujen määrittämistä ja munia.


title: Ju-On: The Grudge

text: Ju-On: The Grudge on Takashi Shimizun ohjaama kauhuelokuva, joka ilmestyi vuonna 2003. Siitä on myös tehty yhdysvaltalainen uudelleenfilmatisointi "Kauna", jonka ohjaamisesta vastasi myös Shimizu. "Kauna" on saanut jatko-osat "Kauna 2" ja "Grudge 3".


title: Ju-On: The Grudge

text:
Elokuva on jaettu kuuteen osaan, jotka liittyvät toisiinsa tavalla tai toisella.
Rika on 23 vuotias vapaaehtoistyöntekijä. Rika määrätään yllättäen hoitamaan Tokunaga Sachieta, joka on vanha katatoninen nainen. Rika päätyy hylätyltä vaikuttavaan sotkuiseen taloon, josta hän löytää Sachien sotkuisissa vaatteissa. Rika pesee Sachien. Siivotessaan taloa hän löytää perhepotretin, josta vaimon kasvot on leikattu pois. Rika kuulee ääniä ja lähtee tutkimaan asiaa. Hän löytää pienen pojan ja mustan kissan yläkerran makuuhuoneen kaapista, joka oli teipattu kiinni. Rika tunnistaa pojan samaksi kuin poika perhepotretissa. Hän menee alas ja soittaa puhelimella vapaaehtoistyökeskukseen ilmoittaakseen asiasta, kun hän katsoo ylöspäin hän näkee pojan katsovan häntä yläkerrassa lattiantasalla olevasta "ikkunasta". Rika kysyy pojan nimeä ja poika sanoo nimekseen: Toshio. Rika kuulee ääniä Sachien huoneesta ja menee auttamaan häntä. Rika panee Sachien makaamaan, mutta Sachie avaa silmänsä kuin näkisi jotain katossa. Tumma hahmo, joka pitää korisevaa ääntä, laskeutuu alas ja katsoo Rikaa. Rika pon kauhuissaan ja pyörtyy, Toshion nähdään seisovan tämän vieressä.
Kazumi, Sachien miniä, muistuttaa miestään Katsuyaa siitä, että hänen siskonsa Hitomi on tulossa päivälliselle. Hän nukahtaa ja herättyään hän näkee ovessa käden jäljet ja mustan kissan portaikossa. Kun hän lähestyy kissaa kaksi kalpeaa kättä nostavat sen ja Kazumi säikähtää. Hän menee yläkerran makuuhuoneeseen. Hän kiljuu ja kissa naukuu. Katsuya saapuu kotiin, joka on sotkuinen. Hän löytää vaimonsa makaamasta sängystä kykenemättömänä puhumaan. Katsuya soittaa ambulanssia, kun hän näkee Toshion.


title: Graeme Bell

text: Graeme Emerson Bell OA MBE (7. syyskuuta 1914 Melbourne, Australia – 13. kesäkuuta 2012 Sydney, Australia) oli muun muassa dixielandmusiikin parissa työskennellyt jazzpianisti ja -säveltäjä sekä yhtyeenjohtaja. Hän perusti Australian Jazz Bandin, ja hänen kanssaan soittivat muiden muassa hänen veljensä kornetisti Roger Bell, klarinetisti Lazy Ade Monsborough sekä klarinetisti, trumpetisti ja pasunisti Lazy Ade Monsborough. 1960-luvun alussa hänen kanssaan työskenteli trumpetisti Bob Barnard. Bell oli vuonna 1949 mukana Swaggie-levymerkin perustamisessa.


title: Graeme Bell

text: Bell aloitti uransa ammattimaisena muusikkona 1930-luvun lopussa. Hän oli australialaisen jazzin pioneeri, joka vaikutti myös Euroopassa. Hänestä tehtiin Australian ritarikunnan upseeri 11. kesäkuuta 1990, ja hän oli Brittiläisen imperiumin ritarikunnan jäsen (MBE) vuodesta 1978. Hänet kelpuutettiin ARIA Hall of Fameen vuonna 1997. Australialaisen jazzin Bell-palkinnot on nimetty Graeme Bellin mukaan.


title: John Abbot

text: John Abbot (31. toukokuuta 1751 Lontoo - kuoli joulukuussa 1840 tai tammikuussa 1841 Bulloch, Georgia) oli englantilais-amerikkalainen hyönteistutkija ja lintutieteilijä.


title: John Abbot

text: John Abbot oli James Abbotin ja Ann Clousingerin vanhin poika. Isä kannusti poikaa taiteisiin ja tutkimaan hyönteisiä. Abbot opiskeli maalaamista ja kaiverrusta kaivertaja Jacob Bonneaun (1741–1786) opissa. Hänen kykynsä teki vaikutuksen Dru Druryyn ja eräisiin Royal Societyn luonnontieteilijöihin, jotka rohkaisivat häntä muuttamaan Virginiaan keräämään näytteitä. Abbot saapui Virginiaan 1773 tai 1775 ja asettui sittemmin Georgiaan.


title: John Abbot

text: Abbot maalasi tuhansia hyönteistauluja sekä useita lintuasetelmia. Valtaosa niistä on sijoitettu Lontoon Natural History Museumiin, British Museumiin ja Harvardin yliopistoon. Joitakin maalauksia on sijoitettu myös Johns Hopkinsin yliopistoon, Etelä-Carolinan yliopistoon, Emory-yliopistoon ja Uuden-Seelannin Alexander Turnbull Libraryyn. Abbotin keräämät lintu- ja hyönteisnäytteet toimitettiin Britanniaan ja Eurooppaan, mutta osa tuhoutui merikuljetuksen aikana. Abbot jatkoi keräilyä ja maalaamista ainakin vuoteen 1835 saakka.


title: John Abbot

text: Ainoa julkaisu, jossa kuvittajana mainitaan Abbot, oli James Edward Smithin "The Natural History of the Rarer Lepidopterous Insects of Georgia" (1797). Kirjassa oli 104 kuvataulua, jotka on sijoitettu Johns Hopkinsiin.


title: John Abbot

text: Vuosina 1829–1837 julkaisivat ranskalainen hyönteistieteilijä Jean Baptiste Alphonse Dechauffour de Boisduval (1799–1879) ja varakas amerikkalainen luonnontieteilijä John Eatton Le Conte (1784–1860) jatko-osina teossarjan "Histoire Générale et Iconographie des Lépidoptères et des Chenilles de l’Amérique Septentrionale". Siinä oli 78 käsinväritettyä kaiverrustatekniikalla tehtyä kuvataulua, jotka pääosin olivat Abbotin piirroksista tehtyjä. Valtaosa alkuperäisistä piirroksista on sijoitettu Etelä-Carolinan yliopistoon.


title: Aminoglutetimidi

text: Aminoglutetimidi (CHNO) on glutaari-imidijohdannaisiin kuuluva lääkeaine, jota käytetään rintasyövän ja eturauhassyövän hoitoon. Sitä voidaan käyttää myös Cushingin oireyhtymän lääkehoitona.


title: Aminoglutetimidi

text: Aminoglutetimidi on optiivisesti aktiivinen. Lääkeaineena tehoaa ainoastaan R-konformaatiossa oleva (±)-R-aminoglutetimidi ja (±)-S-aminoglutetimidi on lääkeaineena tehoton, mutta aiheuttaa R-muodon kaltaisia sivuvaikutuksia. Tämän vuoksi aminoglutetimidin synteesiin on kehitetty tekniikoita, jotka tuottaisivat ainoastaan R-aminoglutetimidia. Lähtöaineina voidaan käyttää esimerkiksi formaldehydiä ja dietyylifenyylioksaloasetaattia, jolloin syntynyt tuote pelkistetään leivinhiivalla ja syntyneestä välituotteesta saadaan muutaman askeleen jälkeen aminoglutetimidia. Toinen vaihtoehto on käyttää lähtöaineina nitrobentseeniä, etyyli-2-klooributyraattia ja 3-bromipropionitriiliä.


title: Aminoglutetimidi

text: Aminoglutetimidi kehitettiin alun perin antikolvusantiksi epilepsian hoitoon, johon tarkoitukseen se tuotiin vuonna 1957. Sittemmin vuodesta 1967 alkaen sillä alettiin hoitaa rintasyöpää. Yhdiste on niin kutsuttu ensimmäisen sukupolven aromataasientsyymin estäjä, joka estää aromataasientsyymin toimintaa ja sitä kautta vähentää estrogeenihormonien tuotantoa. Syöpien hoidossa aminoglutetimidi on nykyään korvattu pääosin muilla lääkkeillä.


title: Aminoglutetimidi

text: Yhdiste estää myös kolesterolista pregnenolonia muokkaavaa entsyymiä CYP11A1 ja CYP11B1-entsyymiä ja estää siten kortisolin, estrogeenien ja aldosteronin tuotantoa. Tämän vuoksi sitä on käytetty Cushingin syndrooman hoidossa, mutta nykyään käytetään pääasiassa muita lääkeaineita.


title: Aminoglutetimidi

text: Tyypillisimpiä aminoglutetimidin käyttöön liittyviä haittoja ovat ihottuma, huonokuntoisuus ja pahoinvointi. Harvinaisempia ja vakavampia ovat maksan toiminnan vaurioitumiset.


title: Piranha II – Lentävät tappajat

text: Piranha II – Lentävät tappajat (alkup. "Piranha II: The Spawning") on James Cameronin ohjaama kauhuelokuva vuodelta 1981. Elokuva on Cameronin ensimmäinen pitkä elokuva. "Piranha II: Lentävät tappajat" on jatko-osa vuonna 1978 julkaistulle elokuvalle "Piraija". Ensimmäisestä elokuvasta tehtiin kaksi uudelleenfilmatisointia: "Piranha"-televisioelokuva vuonna 1995 sekä "Piranha 3D" vuonna 2010.


title: Piranha II – Lentävät tappajat

text: "Video-oppaassa" vuodelta 1994 Bello Romano sanoo, ettei Cameronin esikoisohjaus, halpa "Tappajahai"-kopio, mitenkään ilmennä tämän lahjoja alalle. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Kuplakammio

text: Kuplakammio on hiukkasilmaisin, jolla havaitaan sen läpi kulkeneita sähköisesti varattuja hiukkasia. Kuplakammion periaatteen keksi yhdysvaltalainen fyysikko Doland Glaser vuonna 1952. Hän sai siitä fysiikan Nobelin palkinnon 1960. Entisaikoina kuplakammio oli suosittu väline korkeaenergiafysiikan tutkimuksissa, nykyään ne on korvattu muilla ilmaisimilla.


title: Kuplakammio

text: Kuplakammio on painesäiliö, jonka sisällä on nestettä. Sen täytteenä voi käyttää esimerkiksi vetyä, neonia tai propaania. Neste pyritään pitämään lähellä kiehumispistettään. Kammio on kuitenkin rakennettu siten, että painetta voidaan muuttaa hyvin nopeasti.


title: Kuplakammio

text: Ennen hiukkasen odotettua saapumista kammioon sen painetta lasketaan äkillisesti, jolloin nesteen kiehumispiste laskee alemmaksi kuin nesteen lämpötila on. Tämä aiheuttaa kammion sisäisen nesteen ylikuumenemisen. Tutkittavan varatun hiukkasen mennessä ylikuumentuneen nesteen läpi syntyy hiukkasen reitin varrelle ioni-elektroni -pareja. Energia siirtyy nesteeseen ja syntyy pieniä kuplia, jotka jatkavat laajenemistaan nopeasti, kun painetta kammiossa edelleen lasketaan. Hiukkasen kulkema reitti nähdään näiden kuplien muodostamista helminauhamaisista jonoista.


title: Kuplakammio

text: Tällainen ilmaisin vaatii visuaalista analysointia. Hiukkasen tunnistaminen ja siihen liittyvät mittaukset tehdään analysoimalla kuplakammiosta useasta suunnasta otettuja valokuvia.


title: Lehtijousi

text: Lehtijousi on yleinen ajoneuvoissa käytetty jousitustyyppi. Se koostuu yhdestä tai useammasta joustavasta teräslevystä, jotka on kiinnitetty toisiinsa siten, että ne toimivat yhtenä kokonaisuutena. Teräslevyt on taivutettu kaarelle ja kiinnitetty päistään ajoneuvon rakenteeseen ja keskeltä akseliin. Toinen pää on joskus kiinnitetty ajoneuvon runkoon riipukkeen kautta, joka sallii paremmin jousen pään liikkumisen jouston mukaan, millä saavutetaan pehmeämpi jousitus.


title: Lehtijousi

text: Yksilehtisen jousen keskiosa on yleensä päitä paksumpi. Monilehtisissä jousissa on pitkä lehti, jonka alle on pinottu lyhyempiä lehtiä siten, että alemmat lehdet ovat ylempiä lyhyempiä. Monilehtisten jousien kantokyky on yleisesti parempi kuin yksilehtisten. Monilehtinen jousipakka kiinnitetään akseliin U-kirjaimen mallisilla sinkilöillä, jotka myös estävät jousilehtien liukumisen pois paikoiltaan.


title: Lehtijousi

text: Jousen materiaalina on yleensä teräs, mutta jotkut valmistajat käyttävät komposiittimateriaaleja, jotka tekevät jousituksesta pehmeämmän.


title: Lehtijousi

text: Lehtijousitus on eräs vanhimmista jousitustyypeistä, sillä se on tunnettu ainakin keskiajalta lähtien. Lehtijousitus oli vielä takavuosikymmeninä yleinen henkilöautoissa, mutta se on korvautunut sittemmin kierrejousituksella. Nykyisin lehtijousitusta käytetään etupäässä kuorma- ja pakettiautoissa, perävaunuissa ja rautatiekalustossa.


title: Rami Renko

text: Rami Renko on tamperelainen iskelmä/poplaulaja ja säveltäjä. Hän tuli tutuksi vuoden 1997 debyyttialbuminsa "Linda-Lindaa..." myötä, joka julkaistiin CD-levynä ja C-kasettina. Tunnettuja kappaleita Rami Rengolta ovat mm. ”Sellonsoittaja”, ”Huurteinen hurmuri” ja ”Kun sä kulta päälle tulet”. Hän lopetti aktiiviuransa ensimmäisen albuminsa jälkeen ja on sen jälkeen säveltänyt kappaleita eri kotimaisille artisteille. Vuonna 2009 hän kuitenkin teki pienen paluukiertueen.


title: Rami Renko

text: Vuonna 2017 ilmestyi EP-levy "Tästä se kurjuus taas alkaa" joka löytyy ainakin Youtubesta.


title: Swindon Town FC

text: Swindon Town FC on englantilainen jalkapallojoukkue. Kaudella 2018–2019 se pelaa kakkosliigassa, jonne se putosi pelattuaan kaudet 2012–2017 ykkösliigassa. Kaudella 1993–1994 seura pelasi korkeimmalla sarjatasolla Valioliigassa mutta sijoittui viimeiseksi. Seuraa valmentaa entinen alasarjajalkapalloilija Mark Cooper ja sen kotikaupunki on Swindon Wiltshiressä, Lounais-Englannissa.


Puolalainen vastarinta toisessa maailmansodassa tarkoittaa puolalaisten vastarintaa Saksan miehittäessä Puolaa toisen maailmansodan aikana. Vastarintatoiminta käynnistyi Saksan miehitettyä Puolan.


title: Puolalainen vastarinta toisessa maailmansodassa

text: Ensimmäiset vastarintaosastot olivat yleensä yksiköstään eroon joutuneita sotilaita jotka kuulivat maansa antautuneen, mutta jatkoivat partisaanitoimintaa. Puolan vastarintaliikkeen ja partisaanitoiminnan merkittävin saavutus on Varsovan kansannousu 1944. Vastarintaa oli myös maan ulkopuolella: Puolan pakolaishallitus toimi Lontoossa ja puolalaisia vapaaehtoisia taisteli liittoutuneiden riveissä. Puolan vastarintaliike oli luonteeltaan kansallinen, eikä se ollut kommunistien hallinnassa.


title: Viron perustavan kokouksen vaalit

text: Viron perustavan kokouksen vaalit () olivat vaalit, joissa valittiin Viron perustavan kokouksen edustajat. Perustava kokous sääti Viron perustuslain ja äänesti muun muassa Viron itsenäisyydestä ja tasavaltaisesta hallitusmuodosta. Vaalit pidettiin 1.–3. maaliskuuta 1919 Viron vapaussodan aikana. Vaalien menestyksekkäin puolue oli sosiaalidemokraatit.


title: Viron perustavan kokouksen vaalit

text: Vaalit oli alun perin tarkoitus pitää helmikuussa 1919, mutta sotatilanne pakotti siirtämään ne myöhempään ajankohtaan. Puolueet olivat valmistautuneet vaaleihin talven 1918–1919 aikana. Suurimmista puolueista jokainen piti puoluekokouksen maaliskuussa 1919. Radikaalidemokraatit ja etelävirolainen demokraattipuolue olivat marraskuussa 1918 tehneet periaatepäätöksen puolueiden yhdistymisestä. Ne pitivät yhteisen puoluekokouksen 1.−3. maaliskuuta 1919, ja niistä muodostui uusi puolue nimeltä Viron kansanpuolue eli ERE. Tähän puolueeseen liittyi myöhemmin myös osa virolaisten isäntien talonpoikaisliiton eli ETL:n jäsenistä. Loput sen jäsenistä liittyivät etelävirolaisten isäntien maalaisliittoon eli EMRL:n. EMRL piti oman puoluekokouksensa 19.−21. maaliskuuta. Kirkolliset piirit ja demokraattinen oikeisto liittyivät yhteen helmikuussa, ja uuden puolueen nimeksi tuli kristillinen kansanpuolue. Sen puoluekokous pidettiin 4. maaliskuuta.


title: Viron perustavan kokouksen vaalit

text: Sosialistipuolueet pitivät puoluekokouksensa 1.−3. maaliskuuta 1919. Sosialistipuolueista työpuolue eli ETE oli väliaikaishallituksessa. Oppositiossa olivat sosiaalidemokraatit (ESDTP) ja sosialistivallankumoukselliset (ESRP). Oppositiopuolueet ESDTP ja ESRP kävivät vaalikampanjaansa parjaamalla väliaikaishallitusta. Baltiansaksalaiset perustivat oman puolueensa nimeltä Saksalainen puolue Virossa (DPE). Siinä vaikuttivat monet niistä suurporvareista ja paroneista, jotka olivat olleet duumassa keisarin aikaan. Viron venäläiset perustivat Venäläisen kansalliskokouksen. Muut omat vaaliliittonsa muodostaneet ryhmät olivat hiidemaalaiset ja merimiehet.


title: Viron perustavan kokouksen vaalit

text: Perustavan kokouksen vaalit pidettiin 5.−7. huhtikuuta 1919. Äänestysoikeus oli sekä miehillä että naisilla. Äänestysikäraja oli 20, ja voidakseen äänestää tuli olla Viron kansalainen. Myös rintamalla olleille vietiin äänestyslaatikoita. Hyväksyttyjä ääniä tuli 458 216 ja äänestysprosentti oli yli 60. Vaaleissa ehdokkaita olivat asettaneet kymmenen vaalilistaa, joista kahdeksan sai edustajan läpi. Bolševikkien osallistuminen vaaleihin oli kielletty. Bolševikkien äänet menivät pääasiassa sosiaalidemokraateille ja työpuolueelle.


title: Viron perustavan kokouksen vaalit

text: Sosiaalidemokraatit olivatkin vaalien suurin voittaja 41 edustajallaan. Sosiaalidemokraattien äänisaalis selittyi enimmäkseen hallituksen epäsuosiolla. Muista vasemmistopuolueista työpuolue sai 30 ja sosialistivallankumoukselliset 7 edustajaa. Keskusta sai 38 edustajaa. Liberaalipuolueista kansanpuolue sai ennakko-odotuksia enemmän edustajia, yhteensä 25. Oikeiston ja vasemmiston välimaastossa ollut "Maaliit" kärsi karvaan vaalitappion saaden 8 edustajaa. Kansanpuolueesta lohjennut kristillinen kansanpuolue sai 5 edustajaa, minkä lisäksi saksalaiset saivat 3 ja venäläiset yhden edustajan. Vasemmiston kannatus herätti huolta väliaikaisessa hallituksessa, sillä se pelkäsi maan leimautumista länsivaltojen silmissä puolikommunistiseksi valtioksi. Tämän taas pelättiin uhkaavan länsivaltojen tukea sodassa. Vaalien jälkeen Viron väliaikainen hallitus erosi pääministeriksi noustessa työväenpuolueen Otto Strandman. Hallituksessa sosiaalidemokraatit ja työväenpuolue saivat molemmat neljä ministerinsalkkua kansanpuolueen saadessa kaksi.


title: Hamilton (Bermuda)

text: Hamilton on Britannian merentakaisen alueen Bermudan pääkaupunki. Se on alueen finanssikeskus, suurin satama sekä turistikohde. Kaupungin pinta-ala on 0,8 km², ja asukkaita tällä alueella on 969.


title: Hamilton (Bermuda)

text: Hamiltonista tuli Bermudan pääkaupunki vuonna 1815, kun se ohitti asukasluvussa St. Georgen, jolla oli siihen asti ollut pääkaupungin asema. Hamilton on nimetty saaren kuvernöörinä vuosina 1788–1794 toimineen Henry Hamiltonin mukaan. Kaupunki perustettiin 1790-luvulla ja sai ensimmäiseksi pormestarikseen Daniel Tuckerin 1795.


title: Hamilton (Bermuda)

text: Hamiltonissa on kokoonsa nähden paljon puistoja, joista merkittävin on Victoria Park, joka on nimetty kuningatar Victorian mukaan. Muita puistoja ovat Par La Ville Park, Barr's Park, All Buoy's Point Park.


title: George Vernot

text: George Edward Vernot (27. helmikuuta 1901 Montreal – 22. marraskuuta 1962 Montreal) oli kanadalainen uimari ja olympiamitalisti. Hän edusti seuratasolla montrealilaista McGillin yliopistoa. Vernot voitti urallaan kaksi olympiamitalia, hopeaa 1 500 metrin vapaauinnissa Antwerpenin olympialaisissa 1920 ajalla 22.36,4 ja pronssia 400 metrin vapaauinnista samoista kisoista, missä hänen aikansa oli 5.29,8. Hän osallistui myös Pariisin kisoihin 1924, mutta ei selvinnyt enää finaaliin saakka.


title: Kashmir (täsmennyssivu)

text: Kashmir tai kašmir tarkoittaa muun muassa seuraavia:


title: Jordan Caron

text: Jordan Caron (s. 2. marraskuuta 1990 Sayabec, Quebec, Kanada) on kanadalainen jääkiekkoilija, pelipaikaltaan laitahyökkääjä. Hän edustaa NHL-seura St. Louis Bluesin organisaatiota. Hän on urallaan edustanut myös Boston Bruinsia sekä sen AHL-seuraa Providence Bruinsia. Hän on edustanut Kanadan jääkiekkomaajoukkuetta alle 20-vuotiaiden MM-kilpailuissa 2010. Caron on Boston Bruinsin ensimmäisen kierroksen ja koko NHL:n 25. varaus vuodelta 2009.


title: Candi Sukuh

text: Candi Sukuh on hindutemppeli Keski- ja Itä-Jaavan provinssien rajalla Jaavan saarella Indonesiassa. Temppeli sijaitsee Mount Lawun rinteellä noin 900 metrin korkeudessa merenpinnasta. Temppeli rakennettiin 1400-luvulla ja sen uskotaan olleen shaivismin ja hedelmällisyyskultin pyhättö.


title: Vital Koval

text: Vital Mikalajevitš Koval (, , s. 31. maaliskuuta 1980 Perm, Venäjän SFNT, Neuvostoliitto) on valkovenäläinen jääkiekkomaalivahti. Koval pelaa tällä hetkellä Torpedo Nižni Novgorodin joukkueessa KHL-liigassa. Hän on pelannut myös Valko-Venäjän jääkiekkomaajoukkuessa jääkiekon maailmanmestaruuskilpailuissa.


title: Albert Ayat

text: Albert Robert Ayat (1876 – 1935) oli ranskalainen miekkailija ja olympiavoittaja. Hän edusti seuratasolla pariisilaista CEA-seuraa. Ayat voitti urallaan kaksi olympiamitalia, kultaa Pariisin olympialaisissa 1900 sekä kalvan avoimessa luokassa että "mestareiden" luokassa.


title: Babbitt

text: Babbitt voi viitata seuraaviin asioihin:


title: TLC: Tables, Ladders & Chairs (2009)

text: TLC: Tables, Ladders & Chairs (2009) oli showpaini pay-per-view (PPV) tapahtuma 13. joulukuuta, 2009, minkä järjesti World Wrestling Entertainment (WWE). Se pidettiin AT&T Centerissä, San Antoniossa, Texasissa. Se oli ensimmäinen -tapahtuma. Tapahtumassa painittiin 7 matsia ja tapahtumassa esiintyi painijoita kolmesta brändistä RAW'sta, SmackDownista ja ECW'stä.


title: TLC: Tables, Ladders & Chairs (2009)

text: Show'n konsepti pohjautuu kolmeen aseeseen: pöytiin, tikapuihin ja tuoleihin. Tapahtuman konseptin päättivät fanit äänestämällä WWE:n sivuilla ja TLC -konsepti voitti mm. street fight ja turnaus -konseptit. Ennen kyseinen PPV oli nimeltään Armageddon, mutta se vaihdettiin TLC:ksi.


title: TLC: Tables, Ladders & Chairs (2009)

text: Kyseinen PPV järjestetään seuraavan kerran 19. joulukuuta 2010.


title: TLC: Tables, Ladders & Chairs (2009)

text: 23. marraskuuta, RAW'ssa illan isäntä, Jesse Ventura ilmoitti järjestävänsä "Breakthrough Battle Royalin", minkä voittaja asaitsisi WWE -mestaruus ottelun TLC -tapahtumassa. Karsinta matsit käytiin samana iltana ja osallistumaan pääsivät kaikki jotka eivät olleet ennen voittaneet maailmanmestaruutta. Karsinnoisa, Kofi Kingston voitti Dolph Zigglerin, Sheamus voitti Finlayn, Mark Henryn, Montel Vontavious Porterin ja R-Truthin tiimi voitti Jack Swaggerin, Chris Mastersin ja Chavo Guerreron tiimin. Battle royal konseptista huolimatta, entinen maailmanmestari Randy Orton pieksi Primon ja voitti Evan Bournen, jonka olisi pitänyt kohdata Primo ja Orton pääsi battle royal otteluun. Viimeisessä karsinta matsissa, The Legacy (Cody Rhodes ja Ted DiBiase) voitti Cryme Tyme tiimin. RAW'n päätapahtumassa, Sheamus voitti battle royalin eliminoimalla viimeisenä Kofi Kingstonin ja pääsi ottelemaan WWE mestaria John Cenaa vastaan TLC- tapahtumassa. Myöhemmin Cenan ja Sheamusin sopimuksen allekirjoittamis tilaisuus päätyi siihen, että Sheamus heitti Cenan pöydän läpi. Ventura ilmoitti, että matsi TLC:ssä tulisi olla Tables (Pöydät) matsi.


title: TLC: Tables, Ladders & Chairs (2009)

text: Venturan isännöiessä RAW'n show'ta, hän määräsi myös toisen matsi TLC -tapahtumaan. Matsin Unified WWE Tag Team titteleistä, missä kohtaisivat mestareiden tiimi, The Big Show ja Chris Jericho, ja D-Generation X eli Triple H ja Shawn Michaels. Matsiksi määrättiin Tables, Ladders & Chairs matsi.


title: TLC: Tables, Ladders & Chairs (2009)

text: 24. marraskuta, ECW'ssä, Shelton Benjamin voitti Zack Ryderin ja hänestä tuli #1 haastaja ECW -mestaruudesta. ECW mestari, Christian ilmoitti, että ECW -mestaruus on ollut syrjääntynyt viimeaikaisissa pay-per-view tapahtumissa ja haastoi Shelton Benjaminin Ladder otteluun.


title: TLC: Tables, Ladders & Chairs (2009)

text: Voitettuaan Rey Mysterion Survivor Seriesissä, Batista ilmoitti keskittyvänsä World Heavyweight -mestaruuteen, jota hallitsi The Undertaker. Kane keskeytti Batistan ja haastoi hänet, mutta Batista hylkäsi tämän. 28. marraskuuta, SmackDownissa he kuitenkin kohtasivat, minkä voittaja haastaisi, The Undertakerin maailmanmestaruudesta TLC-tapahtumassa. Batista voitti matsin ulos-laskulla. Muutamaa päivää myöhemmin WWE: sivuilla ilmoitettiin, että matsi tulisi olla Chairs (Tuolit) matsi.